open-index/open-wikipedia-markdown huggingface dataset:
ภาณุพงศ์ จาดนอก

**ภาณุพงศ์ จาดนอก** (เกิด 26 ธันวาคม พ.ศ. 2539) ชื่อเล่น **ไมค์** ฉายา **ประธานไมค์ ระยอง** เป็นนักเคลื่อนไหวทางสังคมชาวไทย​ นักศึกษาคณะนิติศาสตร์ มหาวิทยาลัยรามคำแหงและเป็นแกนนำผู้ประท้วงในช่วงการประท้วงในประเทศไทย พ.ศ. 2563–2564 จากกลุ่มผู้นำเยาวชนภาคตะวันออก ปัจจุบันหนีคดีความอยู่ประเทศแคนาดา
ภายหลังเผชิญกับข้อหาหลายอย่างรวมทั้งการปลุกปั่นให้ขัดขืนอำนาจปกครอง

## ประวัติ
ภาณุพงศ์ จาดนอก เกิดเมื่อวันที่ 26 ธันวาคม พ.ศ. 2539 ที่อำเภอบ้านฉาง จังหวัดระยอง ศึกษาในระดับชั้นอนุบาลศึกษาถึงมัธยมศึกษาตอนต้นที่โรงเรียนวัดชากหมาก และเข้าศึกษาต่อในระดับชั้นมัธยมศึกษาตอนปลายที่ โรงเรียนบ้านฉางกาญจนกุลวิทยา ซึ่งเป็นโรงเรียนประจำ​อำเภอบ้านฉาง เป็นนักศึกษาระดับ "สามัญชน" และเป็นที่นิยมในหมู่ประชาชนระดับล่าง-กลาง  เขาได้ทำงานร่วมกับเยาวชนที่ด้อยโอกาสในโครงการผู้นำเยาวชน 

## การเคลื่อนไหวทางการเมือง
เมื่อวันที่ 16 มิถุนายน พ.ศ. 2563 เขาถูกตั้งข้อหาฝ่าฝืนพระราชกำหนดและพระราชบัญญัติการชุมนุมสาธารณะในวันที่ 14 มิถุนายน ปีเดียวกัน เพื่อประท้วง การบังคับบุคคลให้สูญหายของ วันเฉลิม สัตย์ศักดิ์สิทธิ์

เมื่อวันที่ 15 กรกฎาคม พ.ศ. 2563 เขาได้ประท้วงการเดินทางเยือนจังหวัดระยองของนายกรัฐมนตรี ประยุทธ์ จันทร์โอชา เพื่อแก้ไขปัญหา เหตุการณ์ไวรัสโคโรนาจังหวัดระยอง ซึ่งเขาถูกจับกุม เมื่อวันที่ 18 กรกฎาคมภานุพงศ์เป็นส่วนหนึ่งของการประท้วงขบวนการเยาวชนเสรี 18 กรกฎาคมที่ อนุสาวรีย์ประชาธิปไตย ในกรุงเทพฯซึ่งอ่าน "สามข้อเรียกร้อง" ต่อหน้าผู้ประท้วงราว 1,000 คนซึ่งเป็นกลุ่มที่ใหญ่ที่สุดนับตั้งแต่ รัฐประหาร 2557 เมื่อวันที่ 7 สิงหาคมภานุพงศ์และทนายความด้านสิทธิมนุษยชน อานนท์ นำภา ถูกจับกุมในข้อหากล่าวสุนทรพจน์ในการชุมนุมหลายครั้งในช่วงการประท้วงของไทยในปี พ.ศ. 2563 รวมถึงการปลุกระดมการประท้วงและที่สถานีตำรวจที่จัดขึ้น และแถลงการณ์ของ แอมเนสตี้ อินเตอร์เนชั่นแนล และ ฮิวแมนไรตส์วอตช์ เรียกร้องให้ปล่อยตัวภานุพงศ์และผู้ประท้วงนักศึกษาคนอื่น ๆ และให้ทิ้งข้อหา  พวกเขาได้รับการปล่อยตัวในเวลาต่อมา

ขณะนั้นภานุพงศ์เป็นหนึ่งในแกนนำของการชุมนุม 10 สิงหาคมที่ยกประเด็นการปฏิรูป สถาบันพระมหากษัตริย์ไทย ร่วมกับ ปนัสยา สิทธิจิรวัฒนกุล, อานนท์ นำภา ปนัดดา สิริมาสกุล พริษฐ์ ชิวารักษ์ และณัฐนนท์ ไพโรจน์ ซึ่งเขาต้องเผชิญกับหกข้อหา เมื่อวันที่ 24 สิงหาคม ภานุพงศ์ประท้วงที่ระยองเพื่อต่อต้านการเสนอโครงการถมทะเลของรัฐบาลซึ่งเป็นส่วนหนึ่งของการขยายระยะที่สามของโครงการ มาบตาพุด ระเบียงเศรษฐกิจภาคตะวันออก ภานุพงศ์ถูกจับอีกครั้ง, จากนั้นได้รับการประกันตัว, จากนั้นถูกจับอีกครั้งในข้อหาละเมิดเงื่อนไขการประกันตัวและปฏิเสธที่จะขอประกันตัวต่อไป วางจำหน่ายในวันที่ 7 กันยายน ภานุพงศ์ก็เตรียมรับมือ จากนั้นกล่าวถึงการประท้วงครั้งใหญ่เมื่อวันที่ 19-20 กันยายนโดยเขาเน้นย้ำจุดยืนที่จะปฏิรูปสถาบันกษัตริย์ไม่ใช่ล้มล้าง

ในวันที่ 13 พฤษภาคม พ.ศ. 2564 ภายหลังได้รับการประกันตัวภาณุพงศ์ ติดเชื้อไวรัสโคโรนาสายพันธุ์ใหม่ (SARS-CoV-2) ซึ่งส่งผลให้กรมราชทัณฑ์ถูกวิพากษ์วิจารณ์เนื่องจากก่อนหน้านี้ อานนท์ นำภา และ ปนัสยา สิทธิจิรวัฒนกุล ติดเชื้อไวรัสโคโรนาสายพันธุ์ใหม่ (SARS-CoV-2)

## รางวัลและเกียรติยศ

* รางวัลจารุพงษ์ ทองสินธุ์ เพื่อประชาธิปไตย ประจำปี 2563 โดย สภานักศึกษามหาวิทยาลัยธรรมศาสตร์ (พ.ศ.2563)

## อ้างอิง

## แหล่งข้อมูลอื่น
* 

หมวดหมู่:นักเคลื่อนไหวชาวไทย
หมวดหมู่:นักสิทธิมนุษยชน
หมวดหมู่:บุคคลจากอำเภอบ้านฉาง
หมวดหมู่:การประท้วงในประเทศไทย พ.ศ. 2563–2564
ดาอิก

**ดาอิก** (, อักษรยาวี: ; ) เป็นหมู่บ้านหลักบนเกาะลิงกาในอำเภอลิงกา จังหวัดหมู่เกาะรีเยา ประเทศอินโดนีเซีย ตั้งอยู่ที่พิกัด 

## ประวัติ
ดาอิกเคยเป็นเมืองหลวงของรัฐสุลต่านลิงกาเป็นเวลาเกือบ 100 ปี ตั้งแต่ ค.ศ. 1819 ถึง 1911

## ภูมิอากาศ

## อ้างอิง

หมวดหมู่:สถานที่มีประชากรในหมู่เกาะรีเยา
คณะกรรมการโอลิมปิกแห่งชาติอัฟกานิสถาน

**คณะกรรมการโอลิมปิกแห่งชาติอัฟกานิสถาน** (ดารี: كميته ملى المپيك دولت اسلامى افغانستا ن; รหัสประเทศ: **AFG**) เป็นคณะกรรมการโอลิมปิกแห่งชาติของประเทศอัฟกานิสถาน ก่อตั้งขึ้นในปี ค.ศ. 1920 แต่ได้รับการยอมรับจากคณะกรรมการโอลิมปิกสากล ในปี ค.ศ. 1936 ได้มีการส่งคณะนักกีฬาเข้าร่วมการแข่งขันกีฬาโอลิมปิกฤดูร้อน ที่ เบอร์ลิน นาซีเยอรมัน

ในปี ค.ศ. 1996 กลุ่มตอลิบานได้มีการจัดตั้งเอมิเรตอิสลามอัฟกานิสถาน รัฐบาลสั่งห้ามผู้หญิงเข้าร่วมแข่งขันกีฬาและเปลี่ยนสนามกีฬาฮาซในคาบูลให้เป็นสถานที่ประหารชีวิตสาธารณะด้วยเหตุนี้คณะกรรมการโอลิมปิกสากลจึงสั่งห้ามไม่ให้เข้าร่วมแข่งขันกีฬาต่างๆ เช่นกีฬาโอลิมปิกและเอเชียนเกมส์ จนกระทั่งปี ค.ศ. 2003 เมื่อกลุ่มตอลิบานล่มสลายคณะกรรมการโอลิมปิกสากลอนุญาตให้คณะกรรมการโอลิมปิกของอัฟกานิสถานส่งสมาชิกเข้าร่วมการแข่งขันได้อีกครั้ง ในปี ค.ศ. 2009 คณะกรรมการโอลิมปิกของอัฟกานิสถานได้จัดการประชุมสมาชิกประจำปีเป็นครั้งแรกและเลือกโมฮัมมัด ซาฮีร์ อักบาร์เป็นประธานคณะกรรมการโอลิมปิกแห่งชาติ

ปัจจุบันคณะกรรมการโอลิมปิกบาห์เรนมีสำนักงานใหญ่ตั้งอยู่ที่คาบูล, ประเทศอัฟกานิสถาน

## อ้างอิง

## แหล่งข้อมูลอื่น
*Official website 

หมวดหมู่:องค์การที่ก่อตั้งในปี พ.ศ. 2463
อัฟกานิสถาน
ฟีซะบีลิลลาฮ์

ประโยค ***ฟีซะบีลิลลาฮ์*** () เป็นคำอุทานภาษาอาหรับที่แปลว่า "ด้วยเหตุของอัลลอฮ์" หรือที่เหมาะสมกว่าคือ "ในหนทางของอัลลอฮ์" และถูกตีความเป็น "ผู้ต่อสู้ในหนทางของอัลลอฮ์"

ประโยคนี้ - ซึ่งมีความเกี่ยวข้องกับการแบ่งซะกาต  - พบในอัลกุรอานเป็นจำนวนหลายครั้ง เช่น ในซูเราะฮ์ที่ 9, โองการที่ 60:

รายงานจากซัยยิด อะบุล อะลา เมาดูดีย์ นักวิชาการมุสลิมช่วงต้นส่วนใหญ่มีความคิดเห็นว่า *ฟีซะบีลิลลาฮ์* คือญิฮาดเช่น นักวิชาการในศตวรรษที่ 14 อิบน์ กะษีร อย่างไรก็ตาม เมาดูดีย์ยังกล่าวอีกว่า นักวิชาการช่วงต้นเข้าใจผิดในการจำกัดญิฮาดว่าเป็นการอธิบายถึงการต่อสู้ที่สงบสุข และไม่เกี่ยวกับการทหารเท่านั้น มุฮัมมัด ชะฟีอ์ ดิยูบันดี แปลมันเป็นสาเหตุทางศาสนาที่สามารถรวมญิฮาดทางทหารหรือทำพร้อมกับหน้าที่ทางศาสนาอื่น ๆ เช่น ฮัจญ์ นักวิชาการหัวก้าวหน้า ญาวีด อะฮ์มัด ฆอมิดี กล่าวไว้โดยกว้างว่าเป็น "การทำงานรับใช้ศาสนา"

## ดูเพิ่ม
* ญิฮาด (ซึ่งกล่าวเพิ่มเติมจาก 'ฟีซะบีลิลลาฮ์') 
* ซะกาต (ซึ่งมีข้อมูลเกี่ยวกับ 'ฟีซะบีลิลลาฮ์')

## อ้างอิง

หมวดหมู่:คำและวลีภาษาอาหรับ
ริชาร์ด เชลบี

thumb|ริชาร์ด เชลบี
**ริชาร์ด เครก เชลบี** (; เกิดเมื่อวันที่ 6 พฤษภาคม ค.ศ. 1934 ที่เบอร์มิงแฮม รัฐแอละแบมา) เป็นนักการเมืองชาวอเมริกันและเป็นสมาชิกพรรคริพับลิกัน เป็นอดีตวุฒิสมาชิกสหรัฐฯจากรัฐแอละแบมา โดยเขาดำรงตำแหน่งนี้ครั้งแรกเมื่อวันที่ 3 มกราคม ค.ศ. 1987 ภายหลังจากที่เขาเป็นผู้สมัครจากพรรคเดโมแครตจนสามารถเอาชนะเจ้าของตำแหน่งคือวุฒิสมาชิกเจริไมอาห์ เด็นตัน จากพรรคริพับลิกัน ด้วยคะแนนร้อยละ 50.3 ต่อ 49.7 และได้รับการเลือกตั้งอีกครั้งใน ค.ศ. 1992 ซึ่งในครั้งนั้นเขาลงสมัครในนามพรรคเดโมแครต แต่หลังจากการเลือกตั้งกลางสมัยใน ค.ศ. 1994 เขาได้ตัดสินใจลาออกจากพรรคเดโมแครตและย้ายเข้าสังกัดพรรคริพับลิกัน และยังคงได้รับการเลือกตั้งอีกครั้งในการเลือกตั้งในปี 1998, 2004, 2010 และ 2016 ก่อนจะประกาศวางมือทางเมืองในปี 2022 

ก่อนหน้าที่จะดำรงตำแหน่งวุฒิสมาชิกจากรัฐแอละแบมา เขาเคยดำรงตำแหน่งเป็นสมาชิกสภานิติบัญญัติรัฐแอละแบมาระหว่าง ค.ศ. 1971–1979 และสมาชิกสภาผู้แทนราษฎรจากรัฐแอละแบมาระหว่าง ค.ศ. 1979–1987

หมวดหมู่:สมาชิกวุฒิสภาสหรัฐ
จักจั่นฮิงูราชิ

**จักจั่นฮิงูราชิ** (; ) เรียกอีกอย่างหนึ่งว่า **จักจั่นยามเย็น** () เป็นจักจั่นชนิดหนึ่ง อยู่ในสกุล *Tanna* พบได้ทั่วไปในเอเชียตะวันออกและพบมากที่สุดในประเทศญี่ปุ่น เสียงของมันมักได้ยินบ่อยที่สุดในช่วงเช้าและเย็น

จักจั่นฮิงูราชิส่วนมากอาศัยอยู่ในแถบฮกไกโด ฮนชู ชิโกกุ คีวชู รวมทั้งเกาะสึชิมะและเกาะยากุ จะอาศัยอยู่ในป่าละเมาะและกระจายอยู่ทั่วไปในพื้นที่เนินเขาเตี้ย ๆ ช่วงฤดูกาลที่พบได้มากที่สุดจะเป็นช่วงระหว่างเดือนมิถุนายนและเข้าสู่ฤดูผสมพันธุ์ในเดือนกรกฎาคม

ชื่อคันจิมีที่มาจากอักษรของหญ้ามิสแคนทัสซึ่งเป็นกกชนิดหนึ่งที่มันอาศัยอยู่ ในญี่ปุ่นมีชื่อเรียกอีกอย่างว่า *คานากานะ* () โดยตั้งจากเสียงที่มันส่งออกมา

## ลักษณะเฉพาะ
ตัวผู้ที่โตเต็มวัยมีความยาวลำตัว 28–38 มิลลิเมตร (1.1–1.5 นิ้ว) ตัวเมีย 21–25 มิลลิเมตร (0.8–1.0 นิ้ว) ส่วนท้องของตัวผู้จะยาวและหนากว่าตัวเมียทำให้ง่ายต่อการแยกแยะ นอกจากนี้ช่องภายในช่องท้องของตัวผู้ที่พัฒนาแล้ว จะมีเสียงที่ก้องกังวานเป็นอย่างมาก

บริเวณลำตัวมีสีน้ำตาลแดง มีเขียวที่รอบดวงตา ตรงกลางและด้านหลังของทรวงอก โดยตัวที่อยู่อาศัยบนภูเขามักจะมีสีที่เข้ม

## ถิ่นที่อยู่
ในญี่ปุ่น ถิ่นที่อยู่ของพวกมันอยู่ตั้งแต่ฮกไกโด เขตอบอุ่นทางตอนเหนือสุดไปจนถึงกึ่งเขตร้อนบริเวณเกาะอามามิโอชิมะใกล้กับไต้หวัน พวกมันอาศัยอยู่ในป่าไซเปรส ซีดาร์ และป่าไม้เนื้อแข็งตั้งแต่บริเวณภูเขาในฮกไกโดไปจนถึงที่ราบทางตอนเหนือของคีวชู แม้แต่ทางใต้ของคีวชูก็สามารถพบได้บริเวณภูเขาที่มีความสูงที่มากขึ้น

## เสียง

ช่วงที่มีการได้ยินเสียงจักจั่นมากที่สุดคือช่วงฤดูใบไม้ร่วง แต่ก็ยังคงได้ยินในช่วงปลายฤดูร้อนในบางภูมิภาค ปกติแล้วสามารถได้ยินเสียงได้เกือบทุกวันในช่วงเดือนกันยายนจนถึงกลางเดือนตุลาคม

ตัวผู้มีเสียงที่ค่อนข้างเด่นและมีเอกลักษณ์ ตัวผู้มักร้องในช่วงก่อนพระอาทิตย์ขึ้น ในเวลาพลบค่ำหรือหลังพระอาทิตย์ตกในตอนค่ำ รวมถึงเมื่ออุณหภูมิลดลงหรือเมื่อมีเมฆมาก

ในญี่ปุ่นนิยมใช้เสียงนี้เพื่อสื่อถึงความโศกเศร้า มีวรรณกรรมและรายการโทรทัศน์บางเรื่อง เช่น "Summer Evening" และ *[[ยามเมื่อเหล่าจักจั่นกรีดร้อง]]* () ได้หยิบยกเสียงไปประกอบ เสียงร้องนั้นค่อนข้างดัง แต่ก็ไม่ได้ไกลนัก

## อ้างอิง

หมวดหมู่:สัตว์ที่พบในเอเชียตะวันออก
หมวดหมู่:สัตว์ที่พบในประเทศญี่ปุ่น
คาเมรอน ไกรมส์

**เทรเวอร์ ลี แคดเดล** (Trevor Lee Caddell; 30 กันยายน ค.ศ. 1993) เป็นนักมวยปล้ำอาชีพชาวอเมริกันที่รู้จักใน Impact Wrestling, Pro Wrestling Guerilla (PWG) และสมาคมอิสระอื่นๆในชื่อ **เทรเวอร์ ลี** (Trevor Lee) ในสมาคม WWE ได้ใช้ชื่อว่า **คาเมรอน ไกรมส์** (Cameron Grimes)

## แชมป์และรางวัล
***[[All American Wrestling]]**
** AAW Heritage Championship (1 time)
**AAW Tag Team Championship (1 time) – with Andrew Everett
***[[Carolina Wrestling Federation Mid-Atlantic]]**
**CWF Mid-Atlantic Heavyweight Championship (1 time)
**CWF Mid-Atlantic Rising Generation League Championship (1 time)
**CWF Mid-Atlantic Tag Team Championship (1 time) – with Chet Sterling
**CWF Mid-Atlantic Television Championship (2 times)
**PWI Ultra J Championship (1 time)
**CWF Annual Rumble (2017)
**Kernodle Brothers Tag Team Tournament (2018) - with Chet Sterling
***[[OMEGA Championship Wrestling]]**
**OMEGA Heavyweight Championship (1 time)
***[[Pro Wrestling Guerrilla]]**
**PWG World Tag Team Championship (1 time) – with Andrew Everett
**DDT4 (2015) – with Andrew Everett
****[[Pro Wrestling Illustrated]]***
**Ranked No. 61 of the top 500 singles wrestlers in the PWI 500 in 2016
***[[Impact Wrestling|Total Nonstop Action Wrestling / Impact Wrestling ]]**
**TNA / Impact X Division Championship (3 times)
**TNA World Tag Team Championship (1 time) – with Brian Myers
**Race for the Case (2017 – Blue Case)
***[[WWE]]**
**NXT North American Championship (1 time)
**Million Dollar Championship (1 time)

## อ้างอิง

## แหล่งข้อมูลอื่น
*
*

หมวดหมู่:นักมวยปล้ำอาชีพชาวอเมริกัน
ปฏิบัติการเกรเนด

ในช่วงสงครามโลกครั้งที่สอง **ปฏิบัติการเกรเนด** เป็นการข้ามแม่น้ำรัวร์(Roer) ระหว่างเมืองรัวร์มอนด์(Roermond)และดือเริน(Düren) โดยกองทัพสหรัฐที่เก้า ภายใต้บัญชาการโดยพลโท วิลเลียม ฮูด ซิมสัน ในเดือนกุมภาพันธ์ ค.ศ. 1945 ซึ่งเป็นจุดเริ่มต้นของการบุกครองเยอรมนีของฝ่ายสัมพันธมิตร

เมื่อวันที่ 9 กุมภาพันธ์ ค.ศ. 1945 กองทัพสหรัฐที่เก้า - ที่ปฏิบัติการอยู่ภายใต้บัญชาการของจอมพล เซอร์ เบอร์นาร์ด มอนต์โกเมอรีแห่งกองกลุ่มที่ 21 ของอังกฤษและแคนาดา นับตั้งแต่ยุทธการตอกลิ่ม—เป็นการข้ามแม่น้ำรัวร์และเข้าสมทบกับกองทัพแคนาดาที่หนึ่งภายใต้บัญชาการพลโท แฮร์รี่ ครีเรอร์ ที่เดินทางจากพิ้นที่ไนเมเคินของเนเธอร์แลนด์ในปฏิบัติการเวริเทเบิล ซึ่งจะเริ่มต้นเมื่อเวลา 05:00 นาฬิกาของวันที่ 8 กุมภาพันธ์ อย่างไรก็ตาม เมื่อแคนาดาได้รุกคืบเข้าไป เยอรมันก็ได้เปิดประตูน้ำของเขื่อนเหนือน้ำ(เขื่อนแม่น้ำรัวร์และเขื่อนแม่น้ำ Urft) ด้วยเหตุนี้ทำให้อเมริกันไม่สามารถข้ามไปได้ตามแผน มีการคาดการณ์ว่าเยอรมันพยายามที่จะทำเช่นนี้อีกและกองทัพกลุ่มสหรัฐที่ 12 ภายใต้บัญชาโดยพลเอก โอมาร์ แบรดลีย์ ได้เข้ายึดได้ทันเวลาเพื่อหยุดยั้งน้ำท่วม

ในช่วงสองสัปดาห์ที่แม่น้ำนั้นท่วม ฮิตเลอร์ไม่อนุญาตให้จอมพลไรช์ แกร์ท ฟ็อน รุนท์ชเต็ท ให้ถอนกำลังไปยังแนวหลังแม่น้ำไรน์โดยอ้างว่าจะทำให้การต่อสู้ที่หลีกเลี่ยงไม่ได้นั้นล่าช้าออกไปเท่านั้น เขาออกคำสั่งให้เขาต่อสู้ในจุดที่กองกำลังของเขาจะยืนหยัดได้

กองทัพที่เก้าก็สามารถข้ามแม่น้ำได้ในที่สุดในวันที่ 23 กุมภาพันธ์ ในตอนนั้น กองทัพฝ่ายสัมพันธมิตรอื่น ๆ ที่อยู่ใกล้กับแม่น้ำไรน์ กองทัพเยอรมันทางตะวันตกของแม่น้ำไรน์ในช่วงปฏิบัติการเวริเทเบิล ปฏิบัติการบล็อกบัสเตอร์ และปฏิบัติการเกรเนด ได้สูญเสียจำนวน 90,000 นาย ซึ่งมากกว่า 50,000 นายได้ตกเป็นเชลยสงคราม จำนวนผู้เสียชีวิตของฝ่ายสัมพันธมิตรมีจำนวนประมาณ 23,000 นาย

## อ้างอิง

หมวดหมู่:แนวรบด้านตะวันตก (สงครามโลกครั้งที่สอง)
หมวดหมู่:ยุทธการและปฏิบัติการทางทหารในสงครามโลกครั้งที่สอง
หมวดหมู่:ประวัติศาสตร์การทหารในปี พ.ศ. 2488
เฟเดริโก บัลเบร์เด

**เฟเดริโก ซานเตียโก บัลเบร์เด ดิเปตา** (; เกิดวันที่ 22 กรกฎาคม ค.ศ. 1998) เป็นนักฟุตบอลชาวอุรุกวัย ปัจจุบันเล่นให้แก่เรอัลมาดริด สโมสรในลาลิกา และทีมชาติอุรุกวัย บัลเบร์เดเล่นในตำแหน่งกองกลางตัวกลางและปีกขวาเป็นหลัก นอกจากนี้ เขายังสามารถเล่นในตำแหน่งกองกลางตัวรับและแบ็กขวาได้อีกด้วย

## เกียรติประวัติ
**เปญญาโรล**
* ปริเมราดิบิซิออน: 2015–16

**เรอัลมาดริด**
* ลาลิกา: 2019–20, 2021–22, 2023–24
* โกปาเดลเรย์: 2022–23
* ซูเปร์โกปาเดเอสปัญญา: 2020, 2022, 2024
* ยูฟ่าแชมเปียนส์ลีก: 2021–22, 2023–24
* ยูฟ่าซูเปอร์คัพ: 2022, 2024
* ฟุตบอลชิงแชมป์สโมสรโลก: 2018, 2022
* ฟีฟ่าอินเตอร์คอนติเนนตัลคัพ: 2024

**อุรุกวัย**
* โกปาอาเมริกา อันดับที่ 3: 2024

**รางวัลส่วนตัว**
* ทีมยอดเยี่ยมประจำฤดูกาลของลาลิกา: 2022–23, 2023–24, 2024–25
* ลูกบอลเงิน ฟุตบอลโลกเยาวชนอายุไม่เกิน 20 ปี: 2017
* ทีมยอดเยี่ยมลาลิกาแห่งปี จัดโดยยูฟ่า: 2019–20
* ผู้เล่นยอดเยี่ยมประจำฤดูกาลของลาลิกา: กันยายน ค.ศ. 2022
* ลูกบอลเงิน ฟุตบอลชิงแชมป์สโมสรโลก: 2022
* ลูกบอลเงิน ฟีฟ่าอินเตอร์คอนติเนนตัลคัพ: 2024
* ทีมยอดเยี่ยมลาลิกาแห่งฤดูกาล จัดโดย *ดิแอธเลติก*: 2024–25

## อ้างอิง

## แหล่งข้อมูลอื่น

* Profile at the Real Madrid CF website
* Profile at the Uruguayan Football Association website 
* 

หมวดหมู่:บุคคลที่เกิดในปี พ.ศ. 2541
หมวดหมู่:บุคคลที่ยังมีชีวิตอยู่
หมวดหมู่:กองกลางฟุตบอล
หมวดหมู่:นักฟุตบอลชาวอุรุกวัย
หมวดหมู่:นักฟุตบอลทีมชาติอุรุกวัย
หมวดหมู่:ผู้เล่นในโกปาอาเมริกา 2019
หมวดหมู่:ผู้เล่นในโกปาอาเมริกา 2021
หมวดหมู่:ผู้เล่นในฟุตบอลโลก 2022
หมวดหมู่:ผู้เล่นกลุบอัตเลติโกเปญญาโรล
หมวดหมู่:ผู้เล่นในปริเมราดิบิซิออน (ประเทศอุรุกวัย)
หมวดหมู่:ผู้เล่นสโมสรฟุตบอลเรอัลมาดริดกัสติยา
หมวดหมู่:ผู้เล่นในเซกุนดาดิบิซิออน เบ
หมวดหมู่:ผู้เล่นสโมสรฟุตบอลเรอัลมาดริด
หมวดหมู่:ผู้เล่นเดปอร์ติโบเดลาโกรุญญา
หมวดหมู่:ผู้เล่นในลาลิกา
หมวดหมู่:นักฟุตบอลต่างชาติในลีกสเปน
หมวดหมู่:บุคคลจากมอนเตวิเดโอ
โรนัลด์ อาราอูโฆ

**โรนัลด์ เฟเดริโก อาราอูโฆ ดา ซิลบา** (; เกิดวันที่ 7 มีนาคม ค.ศ. 1999) เป็นนักฟุตบอลชาวอุรุกวัย ซึ่งปัจจุบันลงเล่นในตำแหน่งเซ็นเตอร์แบ็กให้แก่บาร์เซโลนา สโมสรในลาลิกา และทีมชาติอุรุกวัย

## สโมสรอาชีพ
### บาร์เซโลนา
ในวันที่ 29 สิงหาคม ค.ศ. 2018 อาราอูโฆ ได้เซ็นสัญญาร่วมทีม เป็นเวลาห้าปี โดยมีค่าตัว 1.7 ล้านยูโร และจะได้รับเพิ่มอีก 3.5 ล้านยูโรหากทำตามเงื่อนไข แรกเริ่มเขาได้รับมอบหมายให้เป็นนักเตะของทีมชุดสำรอง ซึ่ลงเล่นอยู่ในเซกุนดาดิบิซิออน เบ ลีกลำดับที่สามของประเทศในขณะนั้น ก่อนที่จะถูกดันขึ้นสู่ทีมชุดใหญ่ โดยเขาได้ลงเล่นในวันที่ 6 ตุลาคม ปีเดียวกัน ในนัดที่เอาชนะ 4–0 ในเกมลีกที่กัมนอว์ จากการเปลี่ยนตัวลงมาแทนฌ็อง-แกลร์ โตดีโบ  ในนาทีที่ 73 อย่างไรก็ตาม เขาถูกไล่ออกในนาทีที่ 86 หลังจากเข้าปะทะกับชิชาริโต 

ในฤดูกาล 2020–21 อาราอูโฆ ได้รับการลงทะเบียนขึ้นสู่ทีมชุดใหญ่ โดยได้สวมเสื้อหมายเลข 4 แทนที่ของอิวัน ราคิติชที่ย้ายออกจากทีม ในวันที่ 19 ธันวาคม ค.ศ. 2020 เขาทำประตูแรกในลาลิกาได้สำเร็จ ในนัดที่เสมอกับ 2–2 

ในวันที่ 20 มีนาคม ค.ศ. 2022 อาราอูโฆ ทำประตูแรกในเอลกลาซิโกได้ จากการโหม่งทำประตูจากการลูกเตะมุมของอุสมาน แดมเบเล ในนัดที่เอาชนะทีมจ่าฝูง 4–0 ที่ ซานเตียโก เบร์นาเบว
## สโมสรอาชีพ
### สโมสร

### ทีมชาติ

## อ้างอิง

## แหล่งข้อมูลอื่น
*
*

หมวดหมู่:บุคคลที่เกิดในปี พ.ศ. 2542
หมวดหมู่:บุคคลที่ยังมีชีวิตอยู่
หมวดหมู่:กองหลังฟุตบอล
หมวดหมู่:นักฟุตบอลชาวอุรุกวัย
หมวดหมู่:นักฟุตบอลทีมชาติอุรุกวัย
หมวดหมู่:ผู้เล่นในปริเมราดิบิซิออน (ประเทศอุรุกวัย)
หมวดหมู่:ผู้เล่นในเซกุนดาดิบิซิออน (ประเทศอุรุกวัย)
หมวดหมู่:ผู้เล่นสโมสรฟุตบอลบาร์เซโลนา
หมวดหมู่:ผู้เล่นสโมสรฟุตบอลบาร์เซโลนาอัตเลติก
หมวดหมู่:ผู้เล่นในลาลิกา
หมวดหมู่:นักฟุตบอลต่างชาติในลีกสเปน
หมวดหมู่:ผู้เล่นในโกปาอาเมริกา 2021
หมวดหมู่:ผู้เล่นในฟุตบอลโลก 2022
หมวดหมู่:บุคคลจากจังหวัดริเบรา
ยูฟ่าแชมเปียนส์ลีก ฤดูกาล 2020–21 รอบแพ้คัดออก

**ยูฟ่าแชมเปียนส์ลีก ฤดูกาล 2020–21 รอบแพ้คัดออก** เป็นการแข่งขันที่จะเริ่มต้นในวันที่ 16 กุมภาพันธ์ กับรอบ 16 ทีมสุดท้าย และสิ้นสุดในวันที่ 29 พฤษภาคม ค.ศ. 2021 กับ นัดชิงชนะเลิศ ที่ อิชตาดียูดูดราเกา ในเมืองโปร์ตู ประเทศโปรตุเกส,  ที่จะตัดสินหาทีมแชมเปียนส์ของ ยูฟ่าแชมเปียนส์ลีก ฤดูกาล 2020–21. ทั้งหมด 16 ทีมที่เข้าร่วมในรอบแพ้คัดออก.

## ทีมที่ผ่านเข้ารอบ
รอบแพ้คัดออกประกอบไปด้วย 16 ทีมที่ผ่านเข้ารอบในฐานะทีมชนะเลิศและรองชนะเลิศของแต่ละ 8 กลุ่มใน แชมเปียนส์ลีก รอบแบ่งกลุ่ม.



## รอบและวันในการจับสลาก
ตารางการแข่งขันเป็นไปตามด้านล่างนี้ (การจับสลากทั้งหมดได้จัดขึ้นที่ สำนักงานใหญ่ยูฟ่า ใน นียง, ประเทศสวิตเซอร์แลนด์).

## สายการแข่งขัน


## รอบ 16 ทีมสุดท้าย

พิธีการจับสลากประกบคู่สำหรับรอบ 16 ทีมสุดท้าย จะมีขึ้นในวันที่ 14 ธันวาคม พ.ศ. 2563 (ค.ศ. 2020), 12:00 CET.

### สรุปผลการแข่งขัน

เลกแรกจะลงเล่นในวันที่ 16, 17, 23 และ 24 กุมภาพันธ์, และเลกที่สองจะลงเล่นในวันที่ 9, 10, 16 และ 17 มีนาคม พ.ศ. 2564 (ค.ศ. 2021).

|}

### แมตช์

*รวมผลสองนัด แมนเชสเตอร์ซิตี ชนะ 4–0.*
----

*รวมผลสองนัด ไบเอิร์นมิวนิก ชนะ 6–2.*
----

*รวมผลสองนัด เชลซี ชนะ 3–0.*
----

*รวมผลสองนัด ลิเวอร์พูล ชนะ 4–0.*
----

*รวมผลสองนัด เสมอ 4–4. โปร์ตู ชนะด้วยกฏประตูทีมเยือน.*
----

*รวมผลสองนัด ปารีแซ็ง-แฌร์แม็ง ชนะ 5–2.*
----

*รวมผลสองนัด โบรุสซีอาดอร์ทมุนท์ ชนะ 5–4.*
----

*รวมผลสองนัด เรอัลมาดริด ชนะ 4–1.*

## รอบก่อนรองชนะเลิศ

การจับสลากสำหรับรอบก่อนรองชนะเลิศจะจัดขึ้นในวันที่ 19 มีนาคม ค.ศ. 2021, 12:00 CET.

### สรุปผลการแข่งขัน

เลกแรกจะลงเล่นในวันที่ 6 และ 7 เมษายน, และเลกที่สองจะลงเล่นในวันที่ 13 และ 14 เมษายน พ.ศ. 2564 (ค.ศ. 2021).

|}

### แมตช์

*รวมผลสองนัด แมนเชสเตอร์ซิตี ชนะ 4–2.*
----

*รวมผลสองนัด เชลซี ชนะ 2–1.*
----

*รวมผลสองนัด เสมอ 3–3. ปารีแซ็ง-แฌร์แม็ง ชนะด้วยกฏประตูทีมเยือน.*
----

*รวมผลสองนัด เรอัลมาดริด ชนะ 3–1.*

## รอบรองชนะเลิศ

การจับสลากสำหรับรอบรองชนะเลิศได้จัดขึ้นเมื่อวันที่ 19 มีนาคม ค.ศ. 2021, 12:00 CET, หลังจบการจับสลากรอบก่อนรองชนะเลิศ.

### สรุปผลการแข่งขัน

เลกแรกจะลงเล่นในวันที่ 27 และ 28 เมษายน, และเลกที่สองจะลงเล่นในวันที่ 4 และ 5 พฤษภาคม พ.ศ. 2564 (ค.ศ. 2021).

|}

### แมตช์

*รวมผลสองนัด แมนเชสเตอร์ซิตี ชนะ 4–1.*
----

*รวมผลสองนัด เชลซี ชนะ 3–1.*

## รอบชิงชนะเลิศ


นัดชิงชนะเลิศจะลงเล่นในวันที่ 29 พฤษภาคม ค.ศ. 2021 ที่ อิชตาดียูดูดราเกา ใน โปร์ตู. การจับสลากได้จัดขึ้นเมื่อวันที่ 19 มีนาคม ค.ศ. 2021, หลังการจับสลากรอบก่อนรองชนะเลิศและรอบรองชนะเลิศ, เพื่อกำหนดหาทีม "เจ้าบ้าน" เพื่อวัตถุประสงค์ในการบริหาร.


## หมายเหตุ

## อ้างอิง

## แหล่งข้อมูลอื่น
*

*3
2020–21
วัดธารทหาร

**วัดธารทหาร** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 บ้านธารทหาร ตำบลธารทหาร อำเภอหนองบัว จังหวัดนครสวรรค์ วัดมีเนื้อที่ 36 ไร่ 1 งาน 53 ตารางวา

วัดธารทหาร เดิมชื่อ **วัดห้วยด้วน** สร้างเมื่อปี พ.ศ. 2482 ตั้งชื่อตามหมู่บ้านห้วยด้วน เนื่องจากที่บ้านนี้มีลำคลองเล็ก ๆ แยกมาจากห้วยน้ำสาดเหนือ และมาสิ้นสุดคลองลงที่นี่ ต่อมาชื่อบ้านได้เปลี่ยนมาเป็นบ้านธารทหาร จึงได้เปลี่ยนชื่อวัดตามด้วย ทางวัดได้เปิดสอนพระปริยัติธรรม พ.ศ. 2505 วัดยังมีศูนย์อบรมเด็กก่อนเกณฑ์ในวัดเปิดสอนเมื่อ พ.ศ. 2537

อาคารเสนาสนะในวัดได้แก่ อุโบสถ กว้าง 30 เมตร ยาว 40 เมตร สร้างเมื่อ พ.ศ. 2536 เป็นอาคารคอนกรีตเสริมเหล็ก ภายในประดิษฐานพระประธาน เป็นพระพุทธรูปปางมารวิชัย ขนาดหน้าตักกว้าง 60 นิ้ว สูง 79 นิ้ว สร้างเมื่อ พ.ศ. 2535 ศาลาการเปรียญสร้างเมื่อ พ.ศ. 2502 เป็นศาลาไม้ ภายในประดิษฐานพระประธานเนื้อทองเหลือง สร้าง พ.ศ. 2516 หอสวดมนต์ สร้างเมื่อ พ.ศ. 2502 เป็นอาคารไม้ 2 ชั้น มีพระประธานซึ่งนายไล้ ศรีมาก สร้างถวายไว้เมื่อ พ.ศ. 2494 กุฏิสงฆ์ จำนวน 3 หลัง เป็นอาคารไม้ นอกจากนี้มี ฌาปนสถาน 1 หลัง หอระฆัง 1 หลัง โรงครัว 1 หลัง เรือนเก็บพัสดุ 1 หลัง 

วัดมีเกจิอาจารย์ที่เป็นที่เลื่อมใสของประชาชน คือ พระราชมงคลวัชราจารย์ (พัฒน์ ปุญฺญกาโม) ซึ่งท่านได้ปลุกเสกวัตถุมงคลต่าง ๆ

## ลำดับเจ้าอาวาส
ลำดับเจ้าอาวาสวัดธารทหาร หรือวัดห้วยด้วน เท่าที่ปรากฏชื่อ มีดังนี้

## อ้างอิง

ธารทหาร
หมวดหมู่:อำเภอหนองบัว
วัดเขียน (จังหวัดนนทบุรี)

**วัดเขียน** เป็นวัดราษฎร์สังกัดคณะสงฆ์ฝ่ายมหานิกาย และเป็นวัดเพียงแห่งเดียวในท้องที่หมู่ที่ 2 บ้านบางไผ่ใหญ่ ตำบลบางไผ่ อำเภอเมืองนนทบุรี จังหวัดนนทบุรี มีเนื้อที่ประมาณ 14 ไร่ 3 งาน 58 ตารางวา

## ประวัติ
วัดเขียนสร้างขึ้นเมื่อประมาณ พ.ศ. 2323 และได้รับพระราชทานวิสุงคามสีมาเมื่อ พ.ศ. 2328 ต่อมากรมการศาสนาได้มีหนังสือรับรองสภาพวัดเขียนให้เป็นวัดโดยสมบูรณ์เมื่อวันที่ 16 มีนาคม พ.ศ. 2555

ตามเรื่องเล่าที่เล่าสืบกันมา ในอดีตบริเวณวัดเขียนคือท่าเทียบเรือ มีศาลของชาวจีน (ศาลเจ้าปึงเถ้ากง) เป็นที่สักการะของผู้ที่สัญจรไปมา ต่อมามีพระสงฆ์รูปหนึ่งไม่ปรากฏนาม ธุดงค์มาจากกรุงศรีอยุธยามาปักกลดบริเวณท่าเทียบเรือ และมีประสงค์จะสร้างวัด ณ บริเวณท่าเทียบเรือ จึงได้บอกบุญผู้มีจิตศรัทธารวมถึงพ่อค้าชาวจีนนามว่า *เคี้ยง* ซึ่งได้ถวายปัจจัยและร่วมสร้างวัด สันนิษฐานว่าใช้ชื่อวัดว่า **วัดเคี้ยง** ต่อมาเรียกเพี้ยนกันเป็น "วัดเขียน"

## อาคารเสนาสนะและปูชนียวัตถุ
สันนิษฐานว่าวัดสร้างขึ้นในสมัยธนบุรี สังเกตได้จากสถาปัตยกรรมของอุโบสถที่ใช้ถ้วยชามสังคโลกในการประดับหน้าบันและไม่มีช่อฟ้าใบระกาเฉกเช่นวัดอื่น มีลักษณะคล้ายศาลเจ้าของชาวจีน แต่เนื่องจากมีพื้นที่ติดแม่น้ำและอุโบสถตั้งอยู่ในพื้นที่ที่เป็นแอ่งรับน้ำ จึงได้รับผลกระทบจากอุทกภัย ทำให้อุโบสถแช่น้ำเป็นเวลาหลายเดือน สร้างความเสียหายอย่างมากจนไม่สามารถบูรณปฏิสังขรณ์ได้ และได้มีการสร้างอุโบสถหลังใหม่ขึ้น ศาลาการเปรียญสร้างเมื่อ พ.ศ. 2529 เจดีย์ 1 องค์ สร้างขึ้นในปลายสมัยกรุงธนบุรี บูรณะเมื่อ พ.ศ. 2484 

ส่วนปูชนียวัตถุ มีพระประธานประจำอุโบสถปางสมาธิ สร้างเมื่อ พ.ศ. 2323 พระปรางค์ 1 องค์ สันนิษฐานว่าสร้างสมัยรัตนโกสินทร์โดยกรมชลประทาน พระพุทธรูป 1 องค์ *หลวงพ่อดำ* และรูปเหมือนพระโพธิสัตว์เจ้าแม่กวนอิม 1 องค์ วัดยังมีรูปปั้นพญานาค จำนวน 2 ตัว ซึ่งตั้งอยู่ริมเขื่อน

## อ้างอิง

เขียน
หมวดหมู่:สิ่งก่อสร้างริมแม่น้ำเจ้าพระยา
มาฟุมาฟุ

**มาฟุมาฟุ** ( เกิด 18 ตุลาคม พ.ศ. 2534) เป็นนักร้องชายและนักแต่งเพลงชาวญี่ปุ่น มาฟุมาฟุเป็นนักร้อง, นักแต่งเนื้อเพลง และนักแต่งเพลงในวง *อาฟเตอร์เดอะเรน* (After the Rain) รวมตัวกับเพื่อนนักร้องอย่าง โซรารุ

มาฟุมาฟุมีประสบการณ์ความสามารถเล่นกีตาร์และเปียโน มาฟุมาฟุมักจะเขียนเนื้อเพลง ร้องเพลง แสดงเอง และแก้ไขเสียงร้องของตัวเอง มาฟุมาฟุยังสร้างเพลงสำหรับเกม อนิเมะ และศิลปินอื่นๆอีกด้วย

## ประวัติ
มาฟุมาฟุ เกิดเมื่อวันที่ 18 ตุลาคม พ.ศ. 2534 เริ่มเข้าวงการดนตรีและเผยแพร่วิดีโอบนนิโคนิโค เมื่อปี พ.ศ. 2553 ในการสัมภาษณ์ มาฟุมาฟุได้บอกว่าชอบฟังเพลงที่หลากหลายรวมถึงอิเล็กทรอนิกส์ และเขาหลงใหลในดนตรีเพราะวัยเด็กของเขามีเจ็บปวดและรู้สึกว่าเขาสามารถถ่ายทอดอารมณ์ที่เขาแสดงออกเป็นอย่างอื่นในเพลงได้ยาก นอกจากนี้มาฟุมาฟุยังเชื่อว่ามาฟุมาฟุเติบโตขึ้นเมื่อเขาสามารถเอาชนะสิ่งที่เขาไม่รู้หรือไม่สามารถทำได้มาก่อน ตั้งแต่ชีวิตในวงการเพลงของเขาเริ่มต้นขึ้น มาฟุมาฟุเก็บคำพูดและประสบการณ์ไว้ในตัว ซึ่งเขาดึงมาใช้เมื่อแต่งและเขียนเนื้อเพลง

ในขณะที่มาฟุมาฟุได้ทำงานในอัลบั้มโดจินเดี่ยวของเขาเป็นหลัก มาฟุมาฟุทำ 2 อัลบั้มกับนักร้องอีกคนชื่อ โซรารุ ในวันที่ 13 เมษายน พ.ศ. 2559 พวกเขาได้วางจำหน่ายเพลง *Crocrest Story* ภายใต้ชื่อ *อาฟเตอร์เดอะเรน* (After the Rain) ในภายใต้สังกัดยูนิเวอร์แซลเอ็นเตอร์เทนเมนต์เจแปน มาฟุมาฟุได้จัดการองค์ประกอบส่วนใหญ่และจัดเรียงอัลบั้ม มาฟุมาฟุพยายามสร้างเพลงที่เข้ากับช่วงดนตรีของพวกเขาทั้งสองเพลงเป็นเรื่องสนุกสำหรับพวกเขา และนั่นดึงจุดเด่นของทั้งคู่ออกมา อัลบั้มของเขาติดอันดับ 2 ของโอริคอนชาร์ตประจำสัปดาห์

ในปี พ.ศ. 2565 มาฟุมาฟุได้โพสต์ประกาศบนทวิตเตอร์ของเขาว่าหลังจากที่เขาแสดงสดต่อไปในวันที่ 11 และ 12 มิถุนายน เขาจะเว้นจากกิจกรรมดนตรีส่วนตัวทั้งหมดอย่างไม่มีกำหนดเช่นครั้งแรกในรอบ 11 ปีของมาฟุมาฟุ อ้างถึงเงื่อนไขทางการแพทย์ของเขา เขายังคงวางแผนที่จะเป็นนักแต่งเพลงให้กับศิลปินอื่น รวมทั้งยังคงมีส่วนร่วมในการทำงานร่วมกันเป็นกลุ่ม

## ผลงานเพลง
### อัลบั้ม

* พ.ศ. 2555 - 夢色シグナル (*Yumeiro signal*)
* พ.ศ. 2556 - 刹那色シンドローム (*Setsuna-iro syndrome*)
* พ.ศ. 2558 - 闇色ナイトパレード (*Anshoku Night parade*)
* พ.ศ. 2560 - 明日色ワールドエンド(*Ashita-iro World end*)
* พ.ศ. 2562 - 神楽色アーティファクト (*Kagura-iro Artifact*)
* พ.ศ. 2567 - 世会色ユニバース (Sekai-iro Universe)

## อ้างอิง

## แหล่งข้อมูลอื่นๆ
* 

หมวดหมู่:บุคคลที่เกิดในปี พ.ศ. 2534
หมวดหมู่:บุคคลที่ยังมีชีวิตอยู่
หมวดหมู่:นักร้องชายญี่ปุ่น
หมวดหมู่:ยูทูบเบอร์ชาวญี่ปุ่น
หมวดหมู่:นักแต่งเพลงชาวญี่ปุ่น
วัดศิริวัฒนาราม

**วัดศิริวัฒนาราม** เป็นวัดราษฎร์สังกัดคณะสงฆ์ฝ่ายมหานิกาย ในแขวงบางพรม เขตตลิ่งชัน กรุงเทพมหานคร มีเนื้อที่ 9 ไร่ กับ 67 ตารางวา โดยมีพระอธิการเฉลิม ธนิสสโร (เฟื่องฟู) เป็นเจ้าอาวาสรูปปัจจุบัน

วัดศิริวัฒนารามตั้งเป็นวัดเมื่อวันที่ 27 มกราคม พ.ศ. 2525 ได้รับพระราชทานวิสุงคามสีมาเมื่อวันที่ 21 ธันวาคม พ.ศ. 2535 เดิมที่ของวัดเป็นของนายถินและนางแก้ว ต่อมานายถินและนางแก้วได้ยกที่ดินให้เป็นกรรมสิทธิ์แก่นางสาวศิริ หยุนแดง ภายหลังนางสาวศิริได้ถวายที่ดินผืนนี้ จำนวน 9 ไร่ กับ 67 ตารางวา เป็นธรณีสงฆ์ ได้ยกระดับจากสำนักสงฆ์เป็นวัดต่อไป เมื่อประมาณ พ.ศ. 2517 ได้ตั้งชื่อวัดว่า "วัดศิริวัฒนาราม" ตามชื่อบริจาคให้วัด ต่อมาเมื่อประมาณปี พ.ศ. 2539–2540 ทางวัดได้จัดงานผูกพัทธสีมาและตัดหวายลูกนิมิต

วัดแห่งนี้มีศาลแม่โพสพ มีประวัติว่า ราวสมัยรัชกาลที่ 5–6 ชาวบ้านผัวเมียแช่ข้าวสารค้างคืนตั้งใจจะโม่เป็นแป้งข้าวเจ้าไว้ทำเส้นขนมจีน พอรุ่งเช้าข้าวสารได้งอกเป็นต้นข้าว ชาวบ้านเชื่อว่าเป็นลางร้าย สองตายายเลยเอาข้าวสารงอกไปผสมดินปั้นเป็นรูปแม่โพสพขึ้นไว้ แล้วตั้งศาลทรงไทยขึ้นเป็นที่ประดิษฐานที่สี่แยกจุดตัดของคลองในย่านนั้น แต่รูปปั้นแม่โพสพองค์เดิมถูกขโมยไป ชาวบ้านจึงช่วยกันจัดหารูปแม่โพสพองค์ใหม่ แล้วย้ายศาลมาตั้งในวัดศิริวัฒนารามที่อยู่ใกล้เคียง เพื่อให้ใกล้หูใกล้ตามีคนคอยช่วยดูแล วัดยังมีแม่นางกวักและพระแม่ธรณีบีบมวยผม

## รายนามเจ้าอาวาส
* พระอาจารย์จรูญ (พ.ศ. 2517) 
* พระอาจารย์จ้อย (พ.ศ. 2519)
* พระอาจารย์ไสว  
* พระอาจารย์เสถียร (ประมาณ พ.ศ. 2524–2527)
* พระอาจารย์น้อย (ประมาณ พ.ศ. 2528–2529)
* พระอาจารย์บุญมาก (ประมาณ พ.ศ. 2530–2533)
* พระอาจารย์อาจ (ประมาณ พ.ศ. 2533–2535)
* พระอธิการเฉลิม ธนิสสโร (เฟื่องฟู)

## อ้างอิง

ศิริวัฒนาราม
วัดขุนสมุทราวาส

**วัดขุนสมุทราวาส** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 9 บ้านขุนสมุทรจีน ตำบลแหลมฟ้าผ่า อำเภอพระสมุทรเจดีย์ จังหวัดสมุทรปราการ เป็นวัดที่มีลักษณะที่ตั้งเป็นแหลมเล็ก ๆ ยื่นเข้าไปในอ่าวไทย ที่ดินของวัดในอดีตมีเนื้อที่กว่า 76 ไร่ ได้รับบริจาคมาจากชาวบ้านขุนสมุทรจีน แต่ปัจจุบันเหลือเพียง 5 ไร่เท่านั้น เพราะถูกน้ำทะเลกัดเซาะจนหายไปหมด ทั้งนี้ บริเวณบ้านขุนสมุทรจีนเป็นจุดที่มีการกัดเซาะรุนแรงมากที่สุดในประเทศไทย

วัดขุนสมุทราวาสสร้างขึ้นเมื่อวันที่ 17 กรกฎาคม พ.ศ. 2510 โดยมีนายประเทือง เจริญนาค และผู้ใหญ่หั่น เข่งสมุทร เป็นผู้ดำเนินการสร้าง ส่วนผู้ถวายที่ดินให้สร้างวัดคือนายสง่า สนเจริญ และนายชลอ ฮวดสุวรรณ เริ่มก่อสร้างวัดตั้งแต่ปี พ.ศ. 2505 กระทรวงศึกษาธิการได้ประกาศตั้งเป็นวัดเมื่อวันที่ 22 สิงหาคม พ.ศ. 2516 ได้ตั้งชื่อวัดตามชื่อบ้านขุนสมุทร (จีน) มีเจ้าอาวาสรูปแรก ชื่อ หลวงตาใบ

วัดประสบปัญหาจากการถูกน้ำทะเลกัดเซาะและน้ำท่วม ทางวัดได้พยายามแก้ไขปัญหานี้โดยอาศัยเสาไฟฟ้าเก่าปักเป็นแถว เพื่อสร้างแนวป้องกันคลื่นทะเลและดักตะกอน สร้างแผ่นดินใหม่ ชาวบ้านและพระสงฆ์ได้ช่วยกันปลูกต้นไม้ชายเลน เพิ่มความหนาแน่นให้เป็นธรรมชาติ

พื้นของโบสถ์และกุฏิได้มีการยกให้สูงขึ้นเพื่อไม่ให้น้ำทะเลกัดเซาะจนพังลง อุโบสถยังสามารถประกอบพิธีกรรมทางศาสนาได้ ภายในประดิษฐานพระประธานนามว่า *หลวงพ่อปากแดง* มีศาลาไม้ริมทะเล ประดิษฐานหลวงพ่อโต และหลวงปู่ทวด ส่วนอีกด้าน จะเป็นเก๋งจีนที่ประดิษฐานองค์เจ้าแม่กวนอิม

## อ้างอิง

ขุนสมุทราวาส
ปรือปิยัจ

**ปรือปิยัจ** (, ) หรือ **ปรีเปียต** () เป็นเมืองร้างในภาคเหนือของประเทศยูเครน ใกล้กับชายแดนประเทศยูเครน–ประเทศเบลารุส ตั้งชื่อตามแม่น้ำปรือปิยัจที่อยู่ใกล้เคียง ตัวเมืองได้รับการก่อตั้งในวันที่ 4 กุมภาพันธ์ ค.ศ. 1970 ในฐานะเมืองนิวเคลียร์ที่ 9  ("อะตอมการ์ด" หนึ่งในประเภทของเมืองปิด) ในสหภาพโซเวียต เพื่อทำงานในโรงไฟฟ้านิวเคลียร์เชียร์โนบีลที่อยู่ใกล้เคียง ปรือปิยัจได้รับสถานะนครใน ค.ศ. 1979 และมีประชากรเพิ่มขึ้นถึง 49,360 คน ในเวลาที่ต้องอพยพคนออกไปในตอนบ่ายของวันที่ 27 เมษายน 1986 หลังจากภัยพิบัติเชียร์โนบีลเพียงวันเดียว

## ประวัติ
### เบื้องหลัง

ไม่เหมือนกับเมืองปิดอื่น ๆ การเดินทางไปยังปรือปิยัจยังไม่ได้ห้ามก่อนภัยพิบัติ ในตอนที่สหภาพโซเวียตถือว่าโรงไฟฟ้านิวเคลียร์ปลอดภัยกว่าโรงไฟฟ้าแบบอื่น โรงไฟฟ้านิวเคลียร์จึงเป็นรางวัลของวิศวกรรมโซเวียต ในตอนนั้น คำขวัญ "อะตอมอันสงบสุข" () ยังเป็นที่นิยม ตามแผนเดิมที่จะสร้างโรงไฟฟ้านิวเคลียร์ห่างจากเคียฟแค่ 25 กิโลเมตร แต่ทางสถาบันวิทยาศาสตร์แห่งชาติยูเครนกับองค์กรอื่นกังวลว่า มันอยู่ใกล้เมืองเกินไป จึงต้องสร้างโรงไฟฟ้านิวเคลียร์กับปรือปิยัจให้ห่างจากเคียฟไปประมาณ 100 กิโลเมตร หลังจากภัยพิบัตินั้น ก็มีการอพยพภายในสองวัน

### หลังภัยพิบัติเชียร์โนบีล

ใน ค.ศ. 1986 มีการสร้างเมืองสลาวูติชเพื่อทดแทนปรือปิยัจ

หนึ่งในจุดหมายตาสำคัญในพบในภาพของเมืองและมองเห็นจากภาพถ่ายทางอากาศในเว็บไซต์คือชิงช้าสวรรค์ที่ถูกทิ้งร้างมานานในสวนสนุกปรือปิยัจ ซึ่งวางแผนที่จะเปิดหลังจากภัยพิบัติใน 5 วัน เพื่อฉลองวันแรงงาน นอกจากนี้ ก็มีสถานที่โด่งดังอีกสองแห่งคือสระว่ายน้ำสีฟ้าและสนามกีฬาอาวันฮาร์ด

ในวันที่ 4 กุมภาพันธ์ ค.ศ. 2020 ผู้ที่เคยอยู่อาศัยที่ปรือปิยัจได้รวมตัวกันในเมืองร้างเพื่อฉลองวันก่อตั้ง 50 ปี ถือเป็นครั้งแรกที่ผู้เคยอยู่อาศัยกลับมายังตัวเมืองตั้งแต่การอพยพออกไปใน ค.ศ. 1986

## ภูมิอากาศ
ภูมิอากาศของปรือปิยัจอยู่ในระดับ Dfb (ภูมิอากาศแบบไม่มีฤดูแล้งอบอุ่นชื้นภาคพื้นสมุทร) ตามการแบ่งเขตภูมิอากาศแบบเคิพเพิน

## อ้างอิง

## แหล่งข้อมูลอื่น

* Pripyat.com - Site created by former residents
* 25 years of satellite imagery over Chernobyl Pripyat map
* pripyatpanorama.com  - Pripyat in Panoramas Project
* exploringthezone.com  - 5-year project documenting the Pripyat and Chernobyl Zone
* Pripyat-city.ru  - Blog related to Pripyat
* ChernobylGallery.com - Photographs of Pripyat and Chernobyl
*  - 2018 Footage of Pripyat and Chernobyl


หมวดหมู่:สถานที่มีประชากรในสาธารณรัฐสังคมนิยมโซเวียตยูเครน
หมวดหมู่:เมืองที่สร้างในสหภาพโซเวียต
หมวดหมู่:นครในแคว้นเคียฟ
หมวดหมู่:เมืองร้างในเขตหวงห้ามเชียร์โนบีล
หมวดหมู่:บริเวณที่ปนเปื้อนกัมมันตรังสี
หมวดหมู่:ซากปรักหักพังสมัยใหม่
หมวดหมู่:เมืองร้างในประเทศยูเครน
คอร์ติโคสเตอรอยด์

**คอร์ดิโคสเตียรอยด์** เป็นกลุ่มย่อยหนึ่งของฮอร์โมนสเตียรอยด์ที่ถูกสร้างขึ้นที่เปลือกของต่อมหมวกไตของสัตว์มีกระดูกสันหลัง และยังหมายรวมถึงสารเลียนแบบฮอร์โมนดังกล่าวด้วย แบ่งออกเป็นสองกลุ่มหลัก ๆ ได้แก่กลูโคคอร์ติคอยด์และมิเนอราโลคอร์ติคอยด์ ฮอร์โมนเหล่านี้มีบทบาทหลายอย่างในสรีรวิทยา เช่น การตอบสนองต่อความเครียด การตอบสนองของระบบภูมิคุ้มกัน การควบคุมการอักเสบ เมตาบอลิซึมของคาร์โบไฮเดรต การย่อยสลายโปรตีน ควบคุมระดับอิเล็กโตรลัยต์ในเลือด และพฤติกรรมด้วย

หมวดหมู่:วิทยาต่อมไร้ท่อ
หมวดหมู่:สเตอรอยด์
หมวดหมู่:ฮอร์โมน
วาณิสรา เพิ่มอุดมทรัพย์

**วาณิสรา เพิ่มอุดมทรัพย์**  (เกิดเมื่อวันที่ 3 ตุลาคม พ.ศ. 2534) เป็นนักแสดงและนางแบบชาวไทย สังกัดช่อง 7HD ผู้ครอบครองรางวัลในฐานะตำแหน่งมิสไทยแลนด์ยูนิเวิร์ส 2011 เมื่อในปี พ.ศ. 2554 และมีชื่อจากการแสดงละครเรื่อง *[[มรสุมสวาท]]* ในบทบาท "วรเทวี" ปัจจุบันเป็นนักแสดงอิสระ

## ประวัติ
วาณิสรา เพิ่มอุดมทรัพย์ ชื่อเดิม กัญญารัตน์ พงศ์กัมปนาท เป็นนักแสดงและนางแบบชาวไทย เกิดเมื่อวันที่ 3 ตุลาคม พ.ศ. 2534 เกิดที่อำเภอลับแล จังหวัดอุตรดิตถ์ สำเร็จการศึกษาระดับปริญญาตรีคณะศิลปกรรมศาสตร์ มหาวิทยาลัยศรีนครินทรวิโรฒ สาขาศิลปะการแสดงได้รับเกียรตินิยมอันดับ 2 ปัจจุบัน กำลังศึกษาระดับปริญญาโท คณะศิลปกรรมศาสตร์ มหาวิทยาลัยศรีนครินทรวิโรฒ

### การทำงาน
นินิว วาณิสรา เริ่มเข้าสู่วงการบันเทิงจากเวทีการประกวดมิสไทยแลนด์ยูนิเวิร์ส 2011 เมื่อในปี พ.ศ. 2554 ในตำแหน่งรางวัลรองชนะเลิศภายหลังได้ลงนามสัญญาในฐานะนักแสดงสังกัดช่อง 7 เอชดี หลังจากได้รับตำแหน่งเธอได้เป็นตัวแทนของประเทศไทยได้รับโอกาสเข้าร่วมเวทีการประกวด มิสอินเตอร์คอนติเนนตัล ในปี พ.ศ. 2554 และไม่ผ่านรอบการคัดเลือกเวทีจากการประกวดและมีผลงานละครออกอากาศทางช่อง 7 เอชดี เช่น *วิวาห์ฮาเฮ*, *[[หยกเลือดมังกร]]* และ *กู้ภัยหวานแหวว* และเป็นพิธีกรและผู้ประกาศคั่นรายการของ ช่อง 7 เอชดี เป็นต้น ต่อมาเธอมีผลงานละครต่าง ๆ เรื่อยมา

เมื่อในปี พ.ศ. 2561 นินิว วาณิสรา พลิกบทบาทเล่นร้ายจากละครรีเมคยอดนิยมเรื่อง *[[แม่อายสะอื้น]]*เป็นที่รู้จักกันในบทบาท "วิไล" ในขณะที่ละครออกอากาศและได้รับกระแสตอบรับจากแฟน ๆ ละครอีกคับคั่ง ในปัจจุบันเธอเป็นนักแสดงอิสระและมีผลงานละครต่าง ๆ 

## ผลงานด้านการแสดง

### ละครโทรทัศน์

### ผลงานพิธีกร

**รายการเส้นทางบันเทิง[[ช่อง 7HD]]*

## อ้างอิง

## แหล่งข้อมูลอื่น
*

หมวดหมู่:บุคคลจากอำเภอลับแล
หมวดหมู่:นักแสดงหญิงชาวไทย
หมวดหมู่:นักแสดงหญิงชาวไทยในศตวรรษที่ 21
ทไทย
หมวดหมู่:นักเดินแบบไทย
หมวดหมู่:บุคคลจากคณะศิลปกรรมศาสตร์ มหาวิทยาลัยศรีนครินทรวิโรฒ
หมวดหมู่:นางงามไทย
หมวดหมู่:นักแสดงจากจังหวัดอุตรดิตถ์
หมวดหมู่:นักแสดงอิสระชาวไทย
หมวดหมู่:มิสอินเตอร์คอนติเนนตัลไทยแลนด์
หมวดหมู่:ผู้เข้าประกวดมิสอินเตอร์คอนติเนนตัล
มาเฮร์-ชาลาล-หัช-บัส

**มาเฮร์-ชาลาล-หัช-บัส** (, *Mahēr šālāl ḥāš baz* – "จะมีการปล้นสะดมและชิงทรัพย์เกิดขึ้นเร็ว ๆ นี้!" หรือ "รีบไปยังของที่ปล้นมาได้!") เป็นชื่อในคำพยากรณ์ที่สองของเด็กในอิสยาห์ บท 8–9

## ในคัมภีร์ไบเบิล
ชื่อนี้ถูกกล่าวไปสองครั้งทั้งคัมภีร์ฮีบรูและหนังสืออิสยาห์ บท 8:

อิสยาห์ 8:1
:แล้วพระยาห์เวห์ตรัสกับข้าพเจ้าว่า "จงเอากระดานแผ่นใหญ่มาแผ่นหนึ่ง และจงเขียนลงบนนั้นด้วยอักษรง่ายๆ ว่า 'มาเฮร์-ชาลาล-หัช-บัส' "

อิสยาห์ 8:3
:แล้วข้าพเจ้าเข้าไปหาผู้เผยพระวจนะหญิง นางก็ตั้งครรภ์และคลอดบุตรชายคนหนึ่ง และพระยาห์เวห์ตรัสกับข้าพเจ้าว่า "จงเรียกชื่อบุตรนั้นว่า 'มาเฮร์-ชาลาล-หัช-บัส'

## การวิเคราะห์
ส่วนใหญ่ถือกันว่าเป็นชื่อ (และคำ) ที่ยาวที่สุดในคัมภีร์ไบเบิล แม้ว่ามีชื่อที่ยาวกว่าในหนังสืออิสยาห์ที่ 9:6 "...และเขาจะขนานนามของท่านว่า "ที่ปรึกษามหัศจรรย์ พระเจ้าผู้ทรงมหิทธิฤทธิ์ พระบิดานิรันดร์ และองค์สันติราช"..."

ประโยคนี้สามารถพบในหนังสือมอร์มอนเช่นกัน

## ดูเพิ่ม
* อิสยาห์

## อ้างอิง

## แหล่งข้อมูลอื่น
* Complete Bible Genealogy
* *The Thompson Chain-Reference Bible*, New International Version, 1990, pg. 765.

หมวดหมู่:บุคคลจากหนังสืออิสยาห์
หมวดหมู่:เฮเซคียาห์
วัดบัวผัน

**วัดบัวผัน** เป็นวัดราษฎร์สังกัดคณะสงฆ์ฝ่ายมหานิกาย ในแขวงท่าข้าม เขตบางขุนเทียน กรุงเทพมหานคร มีพระมหาทศพร พฺรหฺมโชโต เป็นเจ้าอาวาส วัดมีที่ดิน 8 ไร่ 2 งาน 15 ตารางวา  

วัดบัวผันสร้างเมื่อ พ.ศ. 2461 พระบาทสมเด็จพระปกเกล้าเจ้าอยู่หัวพระราชทานวิสุงคามสีมา เมื่อ พ.ศ. 2474 ผู้ถวายที่ดินคือ นายผันและนางบัว คร้ายน้อย เป็นผู้ถวายที่ดิน 8 ไร่ 2 งาน 15  ตารางวา ได้รับพระราชทานวิสุงคามสีมาครั้งหลังเมื่อวันที่ 11 พฤศจิกายน พ.ศ. 2520 สร้างอุโบสถ ศาลาการเปรียญ เมื่อ พ.ศ. 2461 ต่อมาสร้างอุโบสถหลังใหม่แทนหลังเก่ามีขนาดยาว 22 เมตร กว้าง 8 เมตร 50 เซนติเมตร มีช่อฟ้า ใบระกา หน้าบัน คันทวย หัวเสา ซุ้มประตู หน้าต่าง ภายในอุโบสถประดิษฐานพระประธาน เป็นพระพุทธรูปประทับนั่งขัดสมาธิราบปางมารวิชัย มีชื่อว่า *พระสุวรรณปฏิมากร* หรือชาวบ้านทั่วไปนิยมเรียกว่า *หลวงพ่อดำ* หรือ *พระสมเด็จพระพุทธสุโขทัยวิไลรัตนเนาวรคุณมนียวไตรรัตน์* หน้าเพลากว้าง 1.10  เมตร สูง  1.50 เมตร ฐานเชิงสูง 10 เซนติเมตร วัดจากฐานถึงยอดพระเกศสูง 1.60 เมตร เป็นพระพุทธรูปสมัยสุโขทัยยุคต้น พระพักตร์อูมรูปไข่ พระองค์อวบอ้วน พระขนงโก่ง สังฆาฏิเขี้ยวตะขาบจรดพระนาภี

## รายนามเจ้าอาวาส
* พระอธิการคล้อย เกิดกัณฑ์
* พระอาจารย์เผือด
* พระอาจารย์เซ้ง
* พระอาจารย์สังวาลย์
* พระอธิการหรั่ง
* พระอาจารย์ปิ๋ว
* พระอาจารย์สะอาด
* พระครูทองสุข
* พระครูพิศิษฏ์ธรรมคุณ (ศิริ สิริสาโร)
* พระอธิการสมภพ ปญฺญาธโร  เจ้าอาวาสกิตติมศักดิ์
* พระมหาทศพร พฺรหฺมโชโต  เจ้าอาวาสรูปปัจจุบัน

## อ้างอิง

บัวผัน
แฟนทาสติกโฟร์ในภาพยนตร์

**แฟนทาสติกโฟร์ในภาพยนตร์** เป็นกลุ่มภาพยนตร์ที่สร้างจากเนื้อเรื่องของทีมซูเปอร์ฮีโร่ที่สวมบทบาทในชื่อ Fantastic Four ในสิ่งพิมพ์ของ Marvel Comics ได้ปรากฏตัวในภาพยนตร์ไลฟ์แอ็กชันสี่เรื่องตั้งแต่เริ่มก่อตั้ง แผนการจัดการกับตัวละครหลักสี่ตัวซึ่งรู้จักกันอย่างเป็นทางการในชื่อ Reed Richards, Susan Storm, Ben Grimm และ Johnny Storm และวิธีที่พวกเขาปรับตัวให้เข้ากับพลังที่พวกเขาได้รับ

คอนสแตนตินฟิล์มซื้อลิขสิทธิ์ภาพยนตร์สำหรับตัวละครในปี ค.ศ. 1986 ภาพยนตร์ทุนต่ำผลิตในปี ค.ศ. 1994 โดยนิวฮอไรซันสตูดิโอที่โรเจอร์ คอร์แมน เป็นเจ้าของ ในปี ค.ศ. 2004 หลังจากที่คอนสแตนตินได้รับลิขสิทธิ์ภาพยนตร์ไปสู่ 20th Century Fox ภาพยนตร์เรื่อง Fantastic Four เรื่องที่สองก็เข้าสู่การผลิต Fantastic Four เปิดตัวในปี ค.ศ. 2005 และภาคต่อ Fantastic Four: Rise of the Silver Surfer ได้รับการเปิดตัวในปี ค.ศ. 2007 ภาพยนตร์ทั้งสองเรื่องได้รับคำวิจารณ์เชิงลบจากนักวิจารณ์โดยทั่วไป แต่ทำรายได้รวม 619 ล้านเหรียญสหรัฐทั่วโลก เนื่องจากความผิดหวังของ 20th Century Fox กับการกลับมาในบ็อกซ์ออฟฟิศของ Fantastic Four: Rise of the Silver Surfer ภาพยนตร์เรื่อง Fantastic Four ภาคที่สามและภาพยนตร์สปินออฟ Silver Surfer จึงถูกยกเลิก

ในปี ค.ศ. 2009 มีการประกาศการพัฒนาสำหรับการรีบูต กำกับโดย จอช แทรงค์ Fantastic Four เข้าฉายเมื่อวันที่ 7 สิงหาคม ค.ศ. 2015 และได้รับคำวิจารณ์เชิงลบจากทั้งนักวิจารณ์และผู้ชมรวมถึงจากตัวแทรงค์เอง ภาคต่อของการรีบูตมีกำหนดฉายในวันที่ 9 มิถุนายน ค.ศ. 2017 แต่ถูกยกเลิก

ในเดือนมีนาคม ค.ศ. 2019 มาร์เวลสตูดิโอส์ได้รับสิทธิ์ในภาพยนตร์ Fantastic Four หลังจากที่บริษัทวอลท์ดิสนีย์เข้าซื้อกิจการ20th Century Foxเดิม จนกระทั่งในเดือนธันวาคม ค.ศ. 2020 ทางมาร์เวลสตูดิโอส์ได้ประกาศอย่างเป็นทางการว่าจะสร้างภาพยนตร์ Fantastic Four ฉบับรีบูตใหม่ ที่จะมีเนื้อหาที่เป็นส่วนหนึ่งในจักรวาลภาพยนตร์มาร์เวลด้วย โดยมาร์เวลได้วางตัวให้ จอน วอตส์ ผู้กำกับภาพยนตร์ไตรภาค Spider-Man ฉบับจักรวาลภาพยนตร์มาร์เวล มาทำหน้าที่กำกับภาพยนตร์ จนกระทั่งในเดือนเมษายน ค.ศ. 2022 วอตส์ก็ได้ประกาศถอนตัวออกจากการเป็นผู้กำกับ  ในเดือนกรกฎาคม ค.ศ. 2022 มาร์เวลสตูดิโอส์ได้ประกาศให้ แมตต์ แชกแมน ผู้กำกับละครชุด WandaVision มาทำหน้าที่กำกับภาพยนตร์ 

ภาพยนตร์เรื่อง เดอะ แฟนแทสติก โฟร์: จุดเริ่มต้นปฐมบทใหม่ จะเป็นภาพยนตร์เปิดระยะที่ 6 เดินเรื่องใน Earth-828 เข้าฉายวันที่ 24 กรกฏาคม ค.ศ.2025

## อ้างอิง

หมวดหมู่:มาร์เวลคอมิกส์
หมวดหมู่:มาร์เวลสตูดิโอส์
ยาต้านลิวโคไตรอีน

**ยาต้านลิวโคไตรอีน** () เป็นยาที่ไปยับยั้งเอนไซม์ที่เกี่ยวข้องกับสารลิวโคไตรอีน (leukotriene-related enzyme inhibitor) หรือเป็นยายับยั้งตัวรับลิวโคไตรอีน (leukotriene receptor antagonist) ทำให้สุดท้ายแล้วเกิดผลยับยั้งการทำงานของสารตัวกลางการอักเสบกลุ่มลิวโคไตรอีนที่ถูกสร้างขึ้นจากระบบภูมิคุ้มกัน ช่วยยับยั้งการเกิดหลอดลมตีบ การอักเสบ การซึมผ่านของผนังหลอดเลือดฝอย และการสร้างเมือกในผู้ป่วยโรคหืดและโรคปอดอุดกั้นเรื้อรัง

หมวดหมู่:ยาต้านลิวโคไตรอีน
อัลกาฟิรูน

**อัลกาฟิรูน** () เป็นชื่อของบทที่ 109 (ซูเราะฮ์) ของอัลกุรอานที่มี 6 อายะฮ์ ได้แก่:
:۝  จงกล่าวเถิดว่า "โอ้บรรดาผู้ปฏิเสธศรัทธาเอ๋ย
:۝ ฉันจะไม่เคารพภักดีสิ่งที่พวกท่านเคารพภักดีอยู่
:۝ และพวกท่านก็ไม่ใช่เป็นผู้เคารพภักดีพระเจ้าที่ฉันเคารพภักดี
:۝ และฉันก็มิใช่เป็นผู้เคารพภักดีสิ่งที่พวกท่านเคารพภักดี
:۝ และพวกท่านก็มิใช่เป็นผู้เคารพภักดีพระเจ้าที่ฉันเคารพภักดี
:۝ สำหรับพวกท่านก็คือศาสนาของพวกท่าน และสำหรับฉันก็คือศาสนาของฉัน"

## ข้อความและความหมาย
### ข้อความและการปริวรรตอักษร
* ฮัฟซ์จากอาศิม อิบน์ อะบี อัลนะญูด






1 



2 



3 



4 



5 



6 


* วัรช์จากนาเฟียะอ์ อัลมะดะนี






1 



2 



3 



4 



5 



6 

### ความหมาย
1) จงกล่าวเถิด (โอ้มุฮัมมัด แก่พวกมุชริกและกาฟิร) ว่า: " โอ้บรรดาผู้ปฏิเสธศรัทธาเอ๋ย! (ผู้ปฏิเสธต่ออัลลอฮ์ ในความเป็นเอกภาพ, เทวทูต, คัมภีร์, ศาสนทูต, วันพิพากษา และอัลเกาะดัร เป็นต้น)

2) "ฉันจะไม่เคารพภักดีสิ่งที่พวกท่านเคารพภักดีอยู่

3) "และพวกท่านก็ไม่ใช่เป็นผู้เคารพภักดีพระเจ้าที่ฉันเคารพภักดี

4) "และฉันก็มิใช่เป็นผู้เคารพภักดีสิ่งที่พวกท่านเคารพภักดี

5) "และพวกท่านก็มิใช่เป็นผู้เคารพภักดีพระเจ้าที่ฉันเคารพภักดี

6) "สำหรับพวกท่านก็คือศาสนาของพวกท่าน และสำหรับฉันก็คือศาสนาของฉัน (เอกเทวนิยมอิสลาม)"

## ฮะดีษ
* อับดุลลอฮ์ อิบน์ อุมัร ได้บอกเล่าว่า มีหลายครั้งที่เขาได้ยินมุฮัมมัดอ่านซูเราะฮ์กุลยาอัยยุฮัลกาฟิรูน และกุลฮุวัลลอฮุอะฮัด ในสองเราะกะอัตก่อนละหมาด และสองเราะกะอัตหลังละหมาด
* ค็อบบาบ อิบน์ อัลอะร็อต กล่าวว่า: "ท่านศาสดา (ศ็อลฯ) กล่าวแก่ผมว่า: เมื่อคุณเตรียมตัวนอน จงอ่าน ..."
* รายงานจากอิบน์ อับบาส มุฮัมมัดกล่าวแก่ผู้คนว่า: "จะให้ข้ากล่าวถึงคำที่จะปกป้องเจ้าจากพวกพหุเทวนิยมไหม? เมื่อพวกเจ้าไปนอน จงอ่าน "
* อะนัสกล่าวว่า มุฮัมมัดกล่าวแก่มุอาซ อิบน์ ญะบัลว่า; "จงอ่าน  ในตอนที่เจ้าไปนอน เพื่อปกป้องตนจากพวกพหุเทวนิยม" 
* ทั้งฟัรดะฮ์กับอับดุรเราะฮ์มาน อิบน์ เนาฟัลกล่าวว่า พ่อของพวกเขา เนาฟัล อิบน์ มุอาวิยะฮ์ กล่าวแก่มุฮัมมัดว่า: "โปรดสอนบางอย่างที่ผมจะอ่านตอนไปนอน" มุฮัมมัดกล่าวว่า: "จงอ่าน  จนจบแล้วนอน เพื่อปกป้องตนจากพวกพหุเทวนิยม" 
* มุฮัมมัดอ่านมันในสองเราะกะอัตก่อนละหมาดรุ่งอรุณกับสองเราะกะอัตหลังละหมาดตะวันตกดินเป็นสิบหรือยี่สิบครั้งว่า: จงกล่าวเถิด  และกล่าวเถิดว่า พระองค์คืออัลลอฮฺผู้ทรงเอกะ (ซูเราะฮ์ที่ 112: อัลอิคลาศ)

## อ้างอิง

กาฟิรูน
บัมเบิ้ลบี (ภาพยนตร์)

**บัมเบิ้ลบี** () (หรือที่รู้จักกันในชื่อ ***Transformers: Bumblebee***),  เป็นภาพยนตร์แอ็คชั่นนิยายวิทยาศาสตร์อเมริกันปี ค.ศ. 2018 ที่มีตัวละคร Transformers ที่มีชื่อเดียวกัน เป็นภาคที่หกของภาพยนตร์ซีรีส์ทรานส์ฟอร์เมอร์ส แบบไลฟ์แอ็กชัน ได้รับการพัฒนาเป็นภาคแยกและภาคต่อ ต่อได้รับการประกาศให้รีบูตแฟรนไชส์ ​​ กำกับการแสดงโดย Travis Knight และเขียนบทโดย Christina Hodson นักแสดงนำโดย Hailee Steinfeld, John Cena, Jorge Lendeborg Jr. , John Ortiz, Jason Drucker และ Pamela Adlon และนำแสดงโดย Dylan O'Brien (เป็นตัวละครในชื่อเรื่อง), Angela Bassett, Justin Theroux และ Peter Cullen ในเสียงพากษ์ มันเป็นภาพยนตร์ไลฟ์แอ็กชันเรื่องแรกของ Knight  และภาพยนตร์ไลฟ์แอ็กชัน Transformers เรื่องแรกที่ ไมเคิล เบย์ ไม่ได้กำกับซึ่งทำหน้าที่เป็นผู้อำนวยการสร้างแทน การถ่ายภาพหลักในภาพยนตร์เรื่องนี้เริ่มขึ้นในวันที่ 31 กรกฎาคม ค.ศ. 2017 ในลอสแอนเจลิสและซานฟรานซิสโก, แคลิฟอร์เนีย

## อ้างอิง

หมวดหมู่:ภาพยนตร์ภาคแยก
หมวดหมู่:ภาพยนตร์อเมริกันที่ออกฉายในปี พ.ศ. 2561
หมวดหมู่:ภาพยนตร์ปฐมบทอเมริกัน
คาร์เพลย์

**คาร์เพลย์** () เป็นมาตรฐานของแอปเปิลที่ทำให้วิทยุติดรถยนต์หรือเฮดยูนิทเป็นจอแสดงผลและตัวควบคุมสำหรับอุปกรณ์ iOS มีให้บริการในไอโฟนทุกรุ่นที่เริ่มต้นด้วย iPhone 5 ที่ใช้ iOS 7.1 หรือใหม่กว่า

ตามเว็บไซต์ของแอปเปิล ผู้ผลิตยานยนต์รายใหญ่ทั้งหมดได้รับใบอนุญาต CarPlay  ยานพาหนะที่ไม่มี CarPlay สามารถติดตั้งผลิตภัณฑ์เครื่องเสียงรถยนต์จากซัพพลายเออร์หลังการขายยานยนต์ได้ 

## อ้างอิง

หมวดหมู่:แอปเปิลคอมพิวเตอร์
โครงการรถยนต์ไฟฟ้าของแอปเปิล

**โครงการรถยนต์ไฟฟ้าของแอปเปิล** () มีชื่อรหัสว่า "**Titan**"  เป็นโครงการรถยนต์ไฟฟ้าที่อยู่ระหว่างการวิจัยและพัฒนาโดย Apple Inc.  แอปเปิลยังไม่ได้หารืออย่างเปิดเผยเกี่ยวกับการวิจัยเกี่ยวกับการขับเคลื่อนด้วยตนเอง  โดยมีพนักงานราว 5,000 คนที่เปิดเผยเกี่ยวกับโครงการนี้ในปี ค.ศ. 2018  ในเดือนพฤษภาคม ค.ศ. 2018 มีรายงานว่าแอปเปิลได้ร่วมมือกับ Volkswagen ในการผลิตรถตู้รับส่งพนักงานแบบอิสระโดยใช้แพลตฟอร์มรถเพื่อการพาณิชย์ T6 Transporter  ในเดือนสิงหาคม พ.ศ. 2561 บีบีซีรายงานว่า แอปเปิลมีรถยนต์ไร้คนขับที่จดทะเบียนบนท้องถนน 66 คัน โดยมีผู้ขับขี่ 111 คนที่ลงทะเบียนเพื่อใช้งานรถยนต์เหล่านั้น  ในปี พ.ศ. 2563 เชื่อกันว่าแอปเปิลยังคงดำเนินการผลิตฮาร์ดแวร์, ซอฟต์แวร์และบริการที่เกี่ยวข้องกับการขับขี่ด้วยตนเองในฐานะผลิตภัณฑ์ที่มีศักยภาพแทนที่จะเป็นรถยนต์แบรนด์แอปเปิลจริง 

## อ้างอิง
แอปเปิลการ์ด

**แอปเปิลการ์ด** () เป็นบัตรเครดิตที่สร้างโดย Apple Inc. และออกโดย Goldman Sachs ซึ่งออกแบบมาเพื่อใช้กับ Apple Pay บนอุปกรณ์แอปเปิล เช่น iPhone, iPad, Apple Watch หรือ Mac เป็นหลัก 

## ประวัติ
ในวันที่ 6 สิงหาคม ค.ศ. 2019 คำเชิญเข้าร่วมการดูตัวอย่างก่อนกำหนดเริ่มถูกส่งไปยังผู้ใช้ที่เลือกแบบสุ่มซึ่งเคยสมัครรับอีเมลแจ้งเตือนก่อนการเปิดตัวอย่างเป็นทางการของ Apple Card วางจำหน่ายในสหรัฐอเมริกาเมื่อวันที่ 20 สิงหาคม ค.ศ. 2019  ไม่รองรับผู้ถือบัตรเพิ่มเติมและบัญชีร่วม 

## อ้างอิง

หมวดหมู่:ผลิตภัณฑ์ที่เปิดตัวในปี พ.ศ. 2562
หมวดหมู่:บริการของแอปเปิล
หมวดหมู่:มาสเตอร์การ์ด
กฎผู้เล่นท้องถิ่น (อังกฤษ)

**กฎผู้เล่นท้องถิ่น** () เป็นความคิดริเริ่มของพรีเมียร์ลีกอังกฤษ เพื่อให้ผู้เล่นในประเทศได้รับการพัฒนาจากยุคก่อนหน้านี้มากขึ้น โดยหวังว่าจะได้รับการดูแลเพื่อเพิ่มประสิทธิภาพให้มากขึ้น เป็นส่วนหนึ่งของแผนประสิทธิภาพผู้เล่นระดับสูงของลีก พรีเมียร์ลีกเสนอให้แต่ละทีม มีผู้เล่นที่ไม่ใช่ "ผู้เล่นท้องถิ่น" สูงสุด 17 คน และมีขนาดทีมสูงสุด 25 คน ซึ่งหมายความว่าใน 25 คนต้องมีผู้เล่นท้องถิ่นอย่างน้อยแปดคน เกร็ก ไดก์ อดีตประธานสมาคมฟุตบอล ต้องการบังคับใช้กฎระเบียบที่เข้มงวดมากขึ้นสำหรับผู้เล่นต่างชาติ โดยความตั้งใจของเขาคือช่วยให้อังกฤษคว้าแชมป์ฟุตบอลโลก 2022 ที่กาตาร์ ตามที่เขาระบุไว้ในบทนำ

ข้อเสนอที่สำคัญที่สุดบางส่วนของไดก์ ในปี 2015 ได้แก่ :

* ผู้เล่นท้องถิ่นในทีม 25 คนจะเพิ่มขึ้นจากแปดคนเป็น 12 คน มีสองคนที่ต้องมาจากระบบทีมเยาวชน
* การกำหนดคำจำกัดความของการเป็นผู้เล่นท้องถิ่นให้กระชับมากขึ้น ด้วยเหตุนี้ผู้เล่นต่างชาติที่ผ่านคุณสมบัติ จะมีน้อยลง

## ผู้เล่นต่างชาติ ผู้เล่นท้องถิ่น
ในปัจจุบัน การจัดประเภทเป็นผู้เล่นท้องถิ่น ต้องอยู่ในทีมอังกฤษอย่างน้อยสามปีก่อนอายุยี่สิบเอ็ด ซึ่งไดก์ต้องการลดเหลือสิบแปดปี นั่นหมายความว่าเด็กจะต้องเริ่มต้นที่สโมสรเมื่ออายุสิบห้าเป็นอย่างช้า และเนื่องจากผู้เล่นไม่ได้รับอนุญาตให้ย้ายข้ามเขตแดนของประเทศก่อนอายุสิบหก (ยกเว้นในกรณีพิเศษ) นั่นหมายถึงผู้เล่นต่างชาติที่ผ่านคุณสมบัติ จะมีน้อยลง

แต่ละฤดูกาล พรีเมียร์ลีกจะแสดงรายชื่อทีมของแต่ละสโมสรประจำฤดูกาลในวันที่ 1 กันยายน (หลังปิดตลาดซื้อขายนักเตะช่วงฤดูร้อน) แต่ละสโมสรสามารถลงทะเบียนผู้เล่นทีมชุดใหญ่ที่ไม่ใช่ชาวอังกฤษหรือชาวเวลส์ และไม่ได้อยู่ในระบบทีมเยาวชนของอังกฤษหรือเวลส์ได้มากถึง 17 คน รวมทั้งมีผู้เล่นท้องถิ่นจำนวนเท่าใดก็ได้ที่มีขนาดสูงสุดไม่เกิน 25 คน รวมทั้งไม่จำกัดจำนวนผู้เล่นจากทีมเยาวชน และผู้เล่นอายุต่ำกว่า 21 ปี ตัวอย่าง เช่น รายชื่อในปี 2017 มีผู้เล่นท้องถิ่นจำนวนหนึ่งที่ไม่ได้เป็นชาวอังกฤษหรือชาวเวลส์โดยกำเนิดหรือผ่านคุณสมบัติ ซึ่งรวมถึงแซ็สก์ ฟาบรากัส, ปอล ป็อกบา, โรเมลู ลูกากู และเอกตอร์ เบเยริน

## อ้างอิง

หมวดหมู่:พรีเมียร์ลีก
เขาอุฮุด

**เขาอุฮุด** () เป็นภูเขาที่อยู่ทางตอนเหนือของมะดีนะฮ์ ประเทศซาอุดีอาระเบีย โดยมีความสูง 1,077 เมตร และมีความกว้าง 7.5 กิโลเมตร เป็นบริเวณที่มียุทธการที่อุฮุด สงครามครั้งที่สองระหว่างมุสลิมกับผู้ปฏิเสธศรัทธาในวันที่ 19 มีนาคม ค.ศ. 625

## ยุทธการที่อุฮุด

สงครามนี้เกิดขึ้นในวันที่ 19 มีนาคม ค.ศ. 625 (3 เชาวาล ฮ.ศ. 3) ที่หุบเขาหน้าเขาอุฮุด ระหว่างกองทัพมุสลิมในมะดีนะฮ์ที่นำโดยนบีมุฮัมมัด กับกองทัพของอะบูซุฟยาน อิบน์ ฮัรบ์ จากมักกะฮ์ สงครามนี้เป็นสงครามที่เกิดหลังจากสงครามบะดัรใน ฮ.ศ. 624 ที่กองทัพมุสลิมขนาดเล็กสามารถชนะกองทัพมักกะฮ์จำนวนมากได้

ในตอนแรกมุสลิมเป็นฝ่ายได้เปรียบ แต่ส่วนหนึ่งของมุสลิมกลับสร้างความผิดพลาดอันใหญ่หลวง จึงทำให้สถานการณ์พลิกผัน เพราะฝ่ายพลธนูของมุสลิมออกจากบริเวณที่กำหนดเพื่อแย่งชิงในค่ายมักกะฮ์ ทำให้ถูกโจมตีอย่างกะทันหันจากทหารม้ามักกะฮ์นำโดยคอลิด อิบน์ อัลวะลีด มุสลิมหลายคนถูกฆ่า รวมไปถึงฮัมซะฮ์ อิบน์ อับดุลมุฏฏอลิบ ลุงและพี่น้องที่ร่วมแม่นมเดียวกันของมุฮัมมัด และมุฮัมมัดได้รับบาดเจ็บ ฝ่ายมุสลิมจึงล่าถอยไปยังที่ชันของอุฮุด ฝ่ายมักกะฮ์ไม่ได้ไล่ตามมุสลิม แต่กลับไปยังมักกะฮ์เพื่อประกาศชัยชนะ สองกองทัพนี้จะพบกันอีกในสงครามสนามเพลาะ ค.ศ. 627

## ดูเพิ่ม
*ยุทธการที่บะดัร
*รายชื่อสงครามของมุฮัมมัด

## อ้างอิง

อุฮุด
เส้นเวลาของผลิตภัณฑ์บริษัทแอปเปิล

**เส้นเวลาของผลิตภัณฑ์บริษัทแอปเปิล** () เป็นรายการทั้งหมดของ Apple II, Macintosh และคอมพิวเตอร์เครื่องอื่น ๆ ที่ทำงานได้ด้วยตัวเอง รวมถึงอุปกรณ์ต่อพ่วงคอมพิวเตอร์, การ์ดเอ็กซ์แพนชัน, ผลิตภัณฑ์เสริม และอุปกรณ์อิเล็กทรอนิกส์ สำหรับผู้บริโภคที่จำหน่ายโดย Apple Inc. รายการนี้จัดลำดับตามวันที่วางจำหน่ายผลิตภัณฑ์

### ปี ค.ศ. 2020 เป็นต้นไป

## อ้างอิง

หมวดหมู่:แอปเปิลคอมพิวเตอร์
มิวแทนท์รุ่นใหม่ (ภาพยนตร์)

**มิวแทนท์รุ่นใหม่** () เป็นภาพยนตร์สยองขวัญซูเปอร์ฮีโร่สัญชาติอเมริกันในปี ค.ศ. 2020 ที่สร้างจากทีม Marvel Comics ที่มีชื่อเดียวกันและจัดจำหน่ายโดย 20th Century Studios เป็นภาคที่ 13 และภาคสุดท้ายของภาพยนตร์ซีรีส์ X-Men ภาพยนตร์เรื่องนี้กำกับโดย Josh Boone จากบทภาพยนตร์ที่เขาเขียนร่วมกับ Knate Lee และนำแสดงโดย Maisie Williams, Anya Taylor-Joy, Charlie Heaton, Alice Braga, Blu Hunt และ Henry Zaga ในภาพยนตร์เรื่องนี้กลุ่มมนุษย์กลายพันธุ์อายุน้อยที่อยู่ในสถานที่ลึกลับ พวกเขาต้องต่อสู้เพื่อช่วยเหลือตัวเอง

## อ้างอิง

หมวดหมู่:มาร์เวลคอมิกส์
หมวดหมู่:ภาพยนตร์เอ็กซ์เมน
หมวดหมู่:องค์กรสมมุติ
หมวดหมู่:มนุษย์กลายพันธุ์ (มาร์เวลคอมิกส์)
หมวดหมู่:ดิสนีย์กับกลุ่มบุคคลที่มีความหลากหลายทางเพศ
หมวดหมู่:ภาพยนตร์ที่เลื่อนการฉายเนื่องจากการระบาดทั่วของโควิด-19
สี่พลังคนกายสิทธิ์ (ภาพยนตร์ ค.ศ. 2005)

**สี่พลังคนกายสิทธิ์** (; บางครั้งเรียกว่า **Fantastic 4**) เป็นภาพยนตร์ซูเปอร์ฮีโร่ปี ค.ศ. 2005 ที่สร้างจากทีม Marvel Comics ที่มีชื่อเดียวกัน กำกับโดย Tim Story และฉายตัวโดย 20th Century Fox ภาพยนตร์เรื่องนี้นำแสดงโดย Ioan Gruffudd, Jessica Alba, Chris Evans, Michael Chiklis, Julian McMahon และ Kerry Washington

นี่เป็นภาพยนตร์เรื่อง Fantastic Four แบบไลฟ์แอ็กชันเรื่องที่สองที่จะถ่ายทำ ความพยายามครั้งก่อนชื่อเรื่อง The Fantastic Four เป็นภาพยนตร์เกรด B ที่ผลิตโดย Roger Corman ซึ่งในที่สุดก็ไม่ได้เผยแพร่ Fantastic Four เข้าฉายในสหรัฐเมื่อวันที่ 8 กรกฎาคม พ.ศ. 2548 ได้รับคำวิจารณ์หลากหลาย แต่ประสบความสำเร็จในเชิงพาณิชย์ ภาคต่อ Fantastic Four: Rise of the Silver Surfer ฉายในปี พ.ศ. 2550 การรีบูตฉายในปี พ.ศ. 2558

## อ้างอิง

## แหล่งข้อมูลอื่น

หมวดหมู่:ภาพยนตร์ที่ออกฉายในปี พ.ศ. 2548
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์อเมริกัน
หมวดหมู่:ภาพยนตร์โดยทเวนตีธ์เซนจูรีฟอกซ์
หมวดหมู่:ภาพยนตร์ที่มีฉากในเซี่ยงไฮ้
หมวดหมู่:ภาพยนตร์ที่มีฉากในลอนดอน
หมวดหมู่:ภาพยนตร์ที่ถ่ายทำในกรีนแลนด์
หมวดหมู่:ภาพยนตร์ที่ถ่ายทำในแวนคูเวอร์
หมวดหมู่:ภาพยนตร์ภาคต่อ
หมวดหมู่:ภาพยนตร์ซูเปอร์ฮีโร
หมวดหมู่:ภาพยนตร์เกี่ยวกับนักวิทยาศาสตร์
หมวดหมู่:ด็อกเตอร์ดูม
แฟนทาสติกโฟร์ (ภาพยนตร์ ค.ศ. 2015)

**แฟนทาสติกโฟร์** () (มีสไตล์เป็น ***FANT4STIC***) เป็นภาพยนตร์ซูเปอร์ฮีโร่สัญชาติอเมริกันปี ค.ศ. 2015 ที่สร้างจากทีมซูเปอร์ฮีโร่ของ Marvel Comics ที่มีชื่อเดียวกัน เป็นภาพยนตร์เรื่อง Fantastic Four เรื่องที่สามและเรื่องสุดท้ายที่ผลิตและจัดจำหน่ายโดย 20th Century Fox และการรีบูตแฟรนไชส์ภาพยนตร์ *[[Fantastic Four in film|Fantastic Four]]* กำกับการแสดงโดย Josh Trank ผู้ร่วมเขียนบทภาพยนตร์ร่วมกับ Jeremy Slater และ Simon Kinberg นำแสดงโดย Miles Teller, Michael B.Jordan, Kate Mara, Jamie Bell และ Toby Kebbell ใน Fantastic Four ทีมต้องเรียนรู้ที่จะควบคุมความสามารถเหนือมนุษย์ที่ได้รับจากจักรวาลอื่นเพื่อช่วยโลกจากเพื่อนที่กลายเป็นศัตรู

หลังจาก Fantastic Four: Rise of the Silver Surfer ผลตอบรับเป็นที่น่าผิดหวังในบ็อกซ์ออฟฟิศ Fox ก็ประกาศแผนการที่จะรีบูตแฟรนไชส์และการพัฒนาภาพยนตร์เรื่องนี้เริ่มขึ้นในปี ค.ศ. 2009 Trank ได้รับการว่าจ้างให้กำกับในเดือนกรกฎาคม ค.ศ. 2012 และตัวละครหลักได้รับการคัดเลือกในเดือนมกราคม ค.ศ. 2014 การถ่ายภาพนิ่งเริ่มขึ้นในเดือนพฤษภาคม ค.ศ. 2014 ที่เมืองแบตันรูช รัฐลุยเซียนาและใช้เวลาสองเดือน แต่ไม่เป็นที่พอใจกับการผลิต ผู้บริหารของ Fox จึงสั่งให้มีการถ่ายทำใหม่ซึ่งเกิดขึ้นในเดือนมกราคม พ.ศ. 2558

## อ้างอิง

## แหล่งข้อมูลอื่น

หมวดหมู่:ภาพยนตร์ที่ออกฉายในปี พ.ศ. 2558
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์อเมริกัน
หมวดหมู่:ภาพยนตร์โดยทเวนตีธ์เซนจูรีฟอกซ์
หมวดหมู่:ภาพยนตร์ภาคต่อ
หมวดหมู่:ภาพยนตร์ซูเปอร์ฮีโร
หมวดหมู่:ภาพยนตร์ที่ใช้การจับภาพเคลื่อนไหว
หมวดหมู่:ภาพยนตร์ที่มีฉากในปี พ.ศ. 2558
หมวดหมู่:ภาพยนตร์ผจญภัยโลดโผนอเมริกัน
หมวดหมู่:ภาพยนตร์เกี่ยวกับจักรวาลคู่ขนาน
หมวดหมู่:ภาพยนตร์เกี่ยวกับนักวิทยาศาสตร์
หมวดหมู่:ด็อกเตอร์ดูม
ดีปสเกล

**บริษัท ดีปสเกล** () เป็นบริษัทเทคโนโลยีสัญชาติอเมริกันซึ่งมีสำนักงานใหญ่อยู่ที่เมาน์เทนวิว แคลิฟอร์เนีย ซึ่งพัฒนาเทคโนโลยีระบบการรับรู้สำหรับยานยนต์อัตโนมัติ ในวันที่ 1 ตุลาคม พ.ศ. 2562 บริษัทถูกเทสลาซื้อกิจการ

## ประวัติ
ดีปสเกลก่อตั้งขึ้นในเดือนกันยายน พ.ศ. 2558 โดย Forrest Iandola และ Kurt Keutzer  ในปี พ.ศ. 2561 DeepScale ระดมทุนระดับ Series A ได้ 15 ล้านเหรียญสหรัฐ  ในปี 2561 บริษัทได้ประกาศความร่วมมือเชิงกลยุทธ์กับซัพพลายเออร์ยานยนต์รวมถึง Visteon และ Hella Aglaia Mobile Vision GmbH  เมื่อวันที่ 1 ตุลาคม พ.ศ. 2562 บริษัทเทสลาซึ่งทำงานเกี่ยวกับเทคโนโลยีรถยนต์ขับเคลื่อนอัตโนมัติได้เข้าซื้อกิจการ

## อ้างอิง

หมวดหมู่:เทสลา